INFLATORNI PRITISCI I PAD PROIZVODNJE-ODLIKE PRIVREDE\nInflatorni pritisci, pad industrijske proizvodnje, blagi rast i uvoza i izvoza i rast plata i javnih prihoda, glavne su odlike trenutnog stanja privrede Srbije, pokazala je najnovija anketa Ekonomskog instituta (EI).\nSaradnik EI Dragana Petrakovic kazala je prilikom predstavljanja najnovijeg "Konjunkturnog barometra" da se posle "kulminacije u maju", kada je proizvodna aktivnost bila u negativnoj zoni, taj ekonomski pokazatelj u junu iapk, blago popravio.\nOna je precizirala da je konjunkturni indikator proizvodne aktivnosti u privatnom sektoru u junu porasto sa majskih 7,8 procentnih poena na 9,3 procentna poena, dok je u državnom sektoru i dalje zadržan pad proizvodne aktivnosti.\nPetrakoviceva je navela da je u junu porastao broj firmi u Srbiji koje su zapošljavale nove radnike, navodeci da je vrednost konjunkturnog indikatora opala sa minus 20,9 procentnih poena u maju na minus 13,9 procentnih poena u junu.\nPrema rezultatima tog istraživanja, 28,5 odsto anketiranih privrednika ocekuje dalji rast cena u sledeca tri meseca, dok cak 62,7 odsto privrednika ocekuje porast troškova poslovanja, zbog ocekivanog rasta cena sirovina za proizvodnju.\nAnketirani privrednici u narednom tromesecju ipak ocekuju smanjenje dugovanja i bolju naplatu potraživanja, kao i smanjenje rizika poslovanja.\nKao najveca ogranicenja za vecu proizvodnu aktivnost u Srbiji, privrednici i dalje isticu nedovoljnu tražnju za njihovim proizvodima, koju je prijavilo oko 30 odsto ispitanika.\nOsim slabe tražnje, najveca "kocnica" privredne aktivnosti u Srbiji su nedostatak povoljnih kredita i niske cene proizvoda.\nSaradnik Ekonomskog instituta Nebojša Savic naveo je da je inflacija u prvih sedam meseci vec premašila deset odsto i dodao da je inflatorni pritisak veoma izražen.\nPlanirana inflacija u Srbiji do kraja godine bila je 9,3 odsto.\n"Borba sa inflacijom do kraja godine, najvažniji je zadatak ekonomske politike. Do kraja godine trebalo bi voditi tu žestoku borbu, koja traži dosta veštine i umeca, ali i malo srece", ocenio je Savic. Beta.


Vrane Kamene na saundtreku filma “Povratak”\nPesma beogradskog rok sastava Vrane Kamene našla se na soundtracku za novi film Predraga Jakšića „Povratak“. Numera „The Wayfaring Stranger“ otvara i zatvara film koji je okupio na jednom mestu glumce iz Srbije, Kanade i Sjedinjenih Američkih Država.\nGlavnu ulogu u filmu tumači Lazar Rockwood, kanadski glumac srpskog porekla kome je ovo ujedno i prva uloga na srpskom jeziku, dok ostale uloge tumače holivudski velikani John Savage, Michael Pare, Nick Mancuso, kao i Dubravka Mijatović i pokojni Milorad Mandić Mandakome je ovo i poslednji film.\nVrane Kamene po prvi put učestvuju na jednom ovakvom projektu. Vrane Kamene osvojile su u proteklom periodu dve nagrade radija Beograd 202, jednu za drugi najbolji singl godine 2016. za pesmu “U mraku mrak” a drugu za najbolji debi album 2015. godine za album “Svih ovih godina”.\nPosted in filmovi i dokumentarci, vijestiTagged Lazar Rockwood, povratak, Svih ovih godina, The Wayfaring Stranger, Vrane KameneBy Treći SvijetLeave a comment\n← Organizatori pripremili iznenađenja za jubilarni Demofest\nSwans u Beogradu promovišu reizdanje devetog albuma →


Pejanović u Beču: Crna Gora ima kapacitete za sistemski odgovor na prijetnje radikalizacije i nasilnog ekstremizma | Zajedno protiv ekstremizma\nfeb 13, 2020 by admin\tin Nekategorisano\nPejanović je ovom prilikom informisao da su u periodu od oktobra 2012. godine, u Siriju otputovala 23 punoljetna crnogorska državljana (18 muškaraca i pet žena), te da se na teritoriji istočnih zemalja nalaze četiri muškarca, četiri žene i sedmoro djece.\nGovoreći o rješavanju pitanja stranih terorističkih boraca istakao je da se mora posvetiti pažnja uslovima i specifičnostima svake od zemalja. Takođe je kazao da se radi o kompleksnom postupku koji podrazumijeva povratak stranih terorističkih boraca, procesuiranje i krivično gonjenje, ali i posebne programe za osuđene i njihovu integraciju u društvo, uz izbjegavanje stigmatizacije i narušavanja harmonije u lokalnoj zajednici.\nNacionalni koordinator Pejanović je informisao da je u Crnoj Gori Krivičnim zakonikom predviđeno krivično djelo – učestvovanje u stranim oružanim formacijama, za koje su zaprijećene visoke zatvorske kazne za organizatore, podstrekače, pomagače, za lica koja finansiraju obuke i odlazak i za lica koja otputuju na strana ratišta.\nCrna Gora ima kapacitete za sistemski odgovor na ove prijetnje, naglasio je Pejanović, što potvrđuje činjenica da je u prevenciji otišla korak dalje i oformila Nacionalnu platformu za borbu protiv nasilnog ekstremizma i radikalizacije koji vode ka terorizmu, a formiran je i poseban Tim za pomoć i zaštitu. Takođe, unapređuju se kapaciteti usmjereni na suzbijanje zloupotrebe interneta u svrhe širenja terorističke propagande, radikalizacije i ekstremnog nasilja, uz istovremeno očuvanje ljudskih prava i osnovnih sloboda.\nObaveza je svih nas da djelujemo zajedno, odlučno i profesionalno, kako bi prevenirali i suzbijali aktuelne i buduće slične izazove, zaključio je Pejanović.


Gradiska.com - Rok za legalizaciju – maj 2015. godine\nKako ističu u Odjeljenju za urbanizam, građenje, stambene i komunalne poslove opštine Gradiška, procjenjuje se da je na području opštine oko 5000 bespravno izgrađenih objekata koji nemaju valjanu dokumentaciju.\n“Mislim da ni kod nas ni u cijeloj RS ta procjena ne odgovara pravom stanju. Niko iz Odjeljenja nije izlazi ona teren i niko nije utvrđivao stvarno stanje, mislim da taj broj može biti i manji i veći”, istakao je Slobodan Vidović, načelnik Odjeljenja za urbanizam, građenje, stambene i komunalne poslove.\nPrema riječima nadležnih dosadašnja odredba Zakona, koja je obavezala sve jedinice lokalne samouprave da donesu odluke o legalizaciji bespravno izgrađenih objekata, nije dala očekivane rezultate. Djelimično je stopirala bespravnu gradnju, ali zbog trenutne ekonomske situacije mnogi građani nisu legalizovali svoje objekte. Najviše bespravno sagrđenih objekata nalazi se u ruralnim krajevima i naseljima u kojima su stambeni i poslovni objekti građeni tokom poslednjih nekoliko godina. Nadležno odjeljenje se još od maja spremalo za proces legalizacije koji slijedi, te je prvenstveno urađen vodič koji će građanima pomoći tokom ovog postupka.\nUredbom o uslovima, načinu obračuna i plaćanju naknade za legalizaciju objekata Cijena će zvisiti od niza faktora, a pojedini vlasnici mogu da ostvare popust i do 80 odsto, zavisno od od toga koji objekat se legalizuje i ko ga legalizuje. Rješenje o naknadnom izdavanju građevinske i upotrebne dokumentacije građni dobijaju na osnovu dokaza o vlasništvu, geodetskog snimka koji mora biti izrađen od strane ovlaštenog lica, odnosno geometra ili kopije katastarskog plana. Uz svu ovu dokumentaciju potreban je i dokaz o plaćenim troškovima naknade za legalizaciju. Prema zakonu koji je usvojen u maju tekuće godine, rok za legalizaciju bespravno izgrađenih objekata je dvije godine, tačnije maj 2015. Godine.\nViše iz kategorije: « Aranđelovdan - krsna slava brojnih pravoslavnih vjernika\tIzmjene u dosadašnjem načinu stipendiranja studenata »\nPlodovi ekološke proizvodnje na Eko štandu\nBorci protiv inicijative Asocijacije Stvaraoci RS, iz Gradiške zahtjev za smjenu predsjednika BORS-a\nBogatija ponuda na Zelenoj pijaci


Šepić: Vlade moraju prvenstveno osigurati zaštitu svakoga pojedinačnog poljoprivrednika\nProizvođači maline već duže vrijeme bore se za što bolju otkupnu cijenu svog proizvoda, naglašavajući maćehinski odnos vlasti i Saveza proizvođača jagodičastog i bobičastog voća. Traže pregovore i najavljuju masovne proteste u Sarajevu. Traže bar prošlogodišnju otkupnu cijenu, koja je iznosila 3 KM po kilogramu.\nPovodom teške situacije u poljoprivredi, posebno malinarstvu, oglasio se i poslanik u Parlamentu BiH, Senad Šepić:\nViše sam se puta dosad javno oglašavao, objavljivao i statuse ovdje na FB, predlagao u Parlamentu BiH inicijative za sistemsko rješavanje, zaštitu osnovnih prava i podršku razvoju poljoprivrede u BiH, od koje živi veliki dio našega naroda.\nKao poslanik u Parlamentu BiH sam inicirao da Vijeće ministara i entitetske vlade donesu Zakone o poticajima koji će garantirati minimalnu, zagarantovanu cijenu poljoprivrednih proizvoda i siguran otkup po istim, te redovnu podršku i pravovremenu isplatu poticaja, kako bi poljoprivrednici mogli planirati i posvetiti se razvoju na zemlji i plantažama, bez da vrijeme i energiju troše na borbu sa administracijom i raznim ministarstvima svako malo tražeći svoja osnovna prava.\nVlade moraju prvenstveno osigurati zaštitu svakoga pojedinačnog poljoprivrednika koji teškom mukom zarađuje na zemlji, a ne primarno štititi otkupljivače, od kojih neki žele postići visoke zarade ucjenjujući poljoprivredne proizvođače i određujući im minimalne cijene za otkup proizvoda.\nNažalost, nije dosad bilo sluha i sposobnosti da vlade, ministri i lideri političkih stranaka koji vode zemlju i imaju moć, ovo pitanje riješe.\nZato, mogu razumjeti i podržavam borbu ovih ljudi za njihova prava i nastaviću se boriti za reforme u našoj zemlji i promjene i prema ovoj populaciji. Vjerujem da zajedno, tražeći najbolja, poštena rješenja možemo hiljadama porodica, koje širom BiH proizvode maline ili druge poljoprivredne proizvode, učiniti perspektivu za ostanak u BiH i život sigurnijim i boljim u svojoj zemlji.\nNa narednoj sjednici Parlamenta BiH ponovo ću zatražiti informaciju šta su dosada od toga ministri i vlade uradile, te ponovo uputiti hitni prijedlog mjera koje regulišu i rješavaju ove probleme i nećemo stati dok se ta pitanja konačno i pravedno ne riješe.\nObjavio: Ned, 02/07/2017 - 07:10


POČINJE KUP - TITOGRAD GOSTUJE ISKRI, NOVOVIĆ: KADA SMO NA NIVOU MOŽEMO DA IGRAMO SA SVIMA - OFK Titograd\nPOČINJE KUP – TITOGRAD GOSTUJE ISKRI, NOVOVIĆ: KADA SMO NA NIVOU MOŽEMO DA IGRAMO SA SVIMA\nFudbaleri OFK Titograda sjutra u 14 časova gostuju Iskri u šesnaestini finala kupa Crne Gore. Izabranici Nikole Rakojevića ne igraju u dobroj formi na početku ove sezone, a Kup bi mogao da bude dobar prostor za poboljšanje forme i napredak Titograda u psihološkom smislu.\nSa sjutrašnjim rivalom već su se susreli u 5. kolu Telekom 1.CFL, kada je na Starom aerodromu bilo 1:1. Iskra takođe ne pruža dobre partije, pa će ovaj meč imati veliki značaj za obje ekipe. Dobrim rezultatom Titograd bi mogao da stekne dugo traženu psihološku stabilnost, jer bi po prvi put u sezoni uspio da ostane neporažen na dvije uzastopne utakmice.\nLijevi bek i kapiten romantičara Ivan Novović ističe specifičnost kupa kao fudbalskog takmičenja u kom kroz mali broj utakmica može da se ostvari veliki uspjeh.\n“Titograd je tri puta igrao finale kupa, dva puta bio osvajač tako da je to takmičenje koje ima poseban značaj za nas. Okolnosti su se promijenile, jer se igra po jedna utakmica u svakoj rundi, pa nema mnogo prostora za kalkulacije. Iskra je izuzetno kvalitetan protivnik, koji na svakom mjestu u timu ima po najmanje dva odlična igrača. Biće teško igrati protiv njih, ali mislim da kada smo mi na našem nivou onda možemo da igramo sa svima”, poručio je Novović.


Niška televizija » Saopštenje Kliničkog centra povodom hapšenja ginekologa (VIDEO)\nSaopštenje Kliničkog centra povodom hapšenja ginekologa (VIDEO)\nObjavljeno 19.11.2013. 12:40\n’’Povodom vesti objavljene u elektronskim i štampanim medijima, a u vezi sa hapšenjem specijaliste Ginekološko akušerske klinike dr Bratislava T. od strane Policijske uprave Niš, uprava Kliničkog centra Niš saopštava da u potpunosti podržava borbu državnih organa protiv korupcije.\nPodsećamo javnost da je još pre 10 meseci od strane direktora KC upućen poziv građanima da sve nepravilnosti ili sumnje na postojanje krivičnog dela prilikom pružanja zdravstvenih usluga prijave PU Niš, tužilaštvu ili lično direktoru KC Niš.\nDanašnje privođenje dokazuje da zaštićenih nema i da ih neće biti, i da će se procesuirati svaki radnik koji ’’uprlja’’ beli mantil.’’\nStoji u saopštenju Kliničkog centra.\nDirektor Doma zdravlja: Prva dva sata parkinga – besplatno (VIDEO)


Pročitajte imena smijenjenih ambasadora | BL Portal\nPredsjedništvo BiH je na današnjoj sjednici opozvalo sa dužnosti 21 ambasadora Bosne i Hercegovine, te po tri konzula i šefa stalnih misija BiH u svijetu.\n“U narednom periodu biće imenovani novi ambasadori. Ne znam koliko će za to trebati vremena, ali smo se dogovorili da u vezi s tim neće biti problema, odnosno da niko neće kočiti taj proces”, rekao je Dodik.\nIz HDZ BiH saopštili su da je “čin smjene veleposlanika izraz političkog revanšizma i nepoznavanja osnova diplomatske prakse, čime je ugled Bosne i Hercegovine u svijetu po tko zna koji put nepovratno narušen”.\n“Jako je važno da ovako jedan važan proces vratimo u okvire ustavnih procedura i da odaberemo one ljudi koji će znati kako se izražavaju interesi Republike Srpske, a da pri tome ne nanose štetu bilo kome drugom”, rekla je tada Cvijanovićeva.


BIRODI: Za Vučića ni sekund kritike u Dnevniku RTS, a za Đilasa – 33 sekunde\nZoran Gavrilović iz Biroa za društvena istraživanja (BIRODI) izjavio je da je novo istraživanje monitoringa Dnevnika RTS, u periodu od 15. marta do 30. aprila ove godine, pokazalo da je predsednik Srbije Aleksandar Vučić bio predstavljen dva sata i devet minuta i to bez jedne sekunde kritike.\nSa druge strane, lider Stranke slobode i pravde Dragan Đilas „imao je“ 33 negativne sekunde, odnosno 15,9 odsto od ukupnog vremena.\n„Povod za analizu bio je da se uporedi stanje od pre godinu dana, kada smo u tom periodu našli da je predsednik bio 13 sekundi negativno predstavljen u Dnevniku javnog servisa, a sada je taj procenat sveden na nulu“, rekao je Gavrilović za N1.\nOn je objasnio da je pozitivno predstavljenje kada neko hvali sebe i predstavlja svoj rad, a negativno kada ga neko kritikuje, analazira i ukazuje na određene propuste.\nZaključeno je i da ono što radi predsednik je zapravo ono što bi trebalo da radi premijerka – ako se gleda Ustav Srbije.\n„Javni servis, u stvari je omogućio predsedniku da uđe u svojevrsnu kampanaju, a tek ćemo videti da li je to kampanja za nove predsedničke izbore“, rekao je Gavrilović.\nOn je dodao da je, generalno, RTS u posmatranom periodu dominantno pozitivno izveštvao o svim akterima izuzev stranke (Stranke slobode i pravde) i aktera Dragana Đilasa, koji je 33 sekunde negativno predstavljen.\n„RTS očigledno ide linijom manjeg otpora i svima daje šanse da se pohvale. Vreme je i da REM počne da radi svoj posao“, rekao je Gavrilović i dodao da je REM pre sedam dana objavio izveštaj koji stoji na sajtu, bez potrebe da se pokrene bilo kakva debata na tu temu.\nNaglašavajući da je jedini pojedinac o kojem se čula kritika na RTS Dragan Đilas, Gavrilović kaže da nekih stranaka uopšte nije ni bilo u programu. Tako stranka Vuka Jeremića nije uopšte bila pomenuta na RTS u ovom periodu. Ostali iz opozicije su predstavljani kao pozitivni akteri, ali sa dominantno malo vremena – „to ne prelazi ni minut“, kaže.\nBudući da je i ranije dobijao pretnje preko društvenih mreža, zbog kojih Tužilaštvo još nije reagovalo, Gavrilović kaže da ni sada, kako se približavamo izborima, nije optimista da će se atmosfera u društvo poboljšati.\n„Naši monitorinzi imaju smisla samo ako RTS i REM počnu da rade svoj posao“, rekao je Gavrilović i dodao da mediji postaju sve više ostrašćeni, a da nam to ne treba jer imamo previše problema u društvu.\nPoenta je, ocenjuje, da u medijima ljudi koji imaju različita mišljenja mogu da razgovaraju. „Fali nam dijalog, bez njega nećemo ništa uraditi, urušićemo institucije“, rekao je Gavrilović.\nKada je o izbornim uslovima reč, Gavrilović kaže da što se tiče medija već sada može reći „da imamo veliki problem – nejednak pristup akterima“.\nIstičići da su izborni uslovi elementarna stvar, ocenio je da je ponižavajuće da moramo da imamo posredovanje EU koja treba da omogući poštovanje zakona i da mora da posreduje da bi insitucije radile svoj posao. Gavrilović je kazao i da mu se čini „kao da smo status kandidata dobili na lepe oči“.\nVučić na RTS -u 58 odsto u neutralnom, a u 42 odsto slučajeva predstavljen u pozitivnom tonu\n← Janez Živko: United Grupa uvećana skoro tri puta\nNatalija Jovanović (BIRN): Ponekad se osetim kao ratni profiter →


Jeftini letovi iz Španije za Liban - Avionske karte Španija Liban - eSky.ba\nLetovi iz Španije za Liban\nPretražite letove iz Španije za Liban\nProvjerite najbolje ponude letova iz Španije za Liban\nKada rezervisati letove za Liban\nZa rutu iz Španije za Liban nema direktne veze\nNajkraći letovi s presijedanjem traju oko 7h 40min.\n✔ Postoje li posebne ponude za letove iz Španije za Liban na eSky.ba?\n✔ Mogu li se pobrinuti za osiguranje prilikom rezervacije leta iz Španije za Liban?\n✔ Ako rezerviram let iz Španije za Liban, mogu li rezervirati ujedno i smještaj?\n✔ Koje avio-kompanije nude letove iz Španije za Liban?\nBudite sigurni, da na eSky.ba ponuda letova iz Španije za Liban uključuje ne samo niskotarifne avio-kompanije, već i one koje su specijalizirane za visoki standard.


Rušenje privremenog tržnog centra u Požegi odloženo za sredu (video) – ZoomUe\nPOŽEGA- Prinudno rušenje privremenog objekata Tržnog centra kod semafora, preko puta, hotela “Požega“ koje je na osnovu sudske odluke najavljeno za danas odloženo je za sredu, 12. novembar.\nVišedecenijski spor oko vlasništva odnosno prava korišćenja zemljišta na kome je izgrađen Tržni centar sa 12 lokala u Ulici Vojvode Mišića u Požegi trebalo je bude okončan danas rušenjem ovog objekta, ali su se ovom činu usprotivili vlasnici lokala i građani Požege.\nKod nadležnih sudova dokazano je da zemljište, koje je eksproprisano od vlasnika, nije privedeno nameni i da su vlasnici zemljišta po zakonu zatražili njegovo vraćanje.\n“Vlasnicima lokala bile su izdate privremene dozvole za gradnju objekata, pa je morala biti ispoštovana zakonska obaveza da se zemljište vrati prethodnim vlasnicima. Zato nema mesta kritikama na račun opštinskog rukovodstva i opštinskog javnog pravobranioca koji su se ponašali u skladu sa zakonom, a svako njihovo dalje mešanje bilo bi protivzakonito”, kaže opštinski javni pravobranilac Miladin Filipović.\nInače, vlasnici eksproprisanog zemljišta su obeštećeni I protiv njih je opština pokrenula postupak za vraćanje sredstava, kako opština ne bi bila oštećenja, ali taj proces nema uticaja na sprovođenje odluke o vraćanju zemljišta na kome se trenutno nalazi sporni objekat.\nOdluka o prinudnom rušenju Tržnog centra u blizini hotela, odložena je za sredu jer vlasnici nisu, kako su im ranije naložili sudski izvršitelji, ispraznili svoje lokale. Novi termin rušenja ovog privremenog objekta je u sredu, 12. novembra u jutarnjim časovima.\nNext story „Četrnaesta“ istorijski čas o sarajevskom atentatu (video)\nPrevious story Tradicionalni karate turnir Užički pobednik 2014.


Horoskopski znak koga svi vole i koji se slaže sa svima | Astro sajt\nHome Slider Zanimljivo Horoskopski znak koga svi vole i koji se slaže sa svima\nHoroskopski znak koga svi vole i koji se slaže sa svima\nA evo i zašto se Ribe slažu baš sa svim horoskopskim znakovima:\nRibe su poslednji znak zodijaka i zbog toga se obično smatraju “starim dušama” ili mudrijima više od svojih godina. Kao deca često tokom porodičnih okupljanja čavrljaju sa starijima i odraslima, a ne trčeći po dvorištu sa svojim vršnjacima. Kad odrastu, stvari se ponovno okreću i oni poprimaju dečije karakteristike, uvek podstičući na igru. Budući da njihovim domom i porodicom vlada Merkur, komunikaciona planeta koji menja strukturu oblika, od njih mogu da preuzmu bilo koju “ulogu” koja je potrebna njihovoj okolini. Vazdušni znaci (Blizanci, Vaga i Vodolija) uvek najviše cene Ribino veselje.


Po nalogu tužioca iz Posebnog odjela za ratne zločine Tužilaštva BiH, policijski službenici SIPA-e izvršili su lišenje slobode 7 osoba osumnjičenih da su počinile krivično djelo ratnog zločina protiv civilnog stanovništva.\nOptuženi za krivično djelo organizirani kriminal iz člana 250. stav 1. u vezi sa krivičnim djelom krijumčarenje ljudi iz člana 189. stav 1. KZ BiH sporazumno je priznao krivicu.\nPod nadzorom Tužilaštva BiH izvršena je ekshumacija na lokalitetu Pofalića, u općini Novo Sarajevo, a pronađen je fragment tijela jedne osobe.\nNa lokalitetu šuma Bašino brdo u općini Fojnica izvršena je ekshumacija, kojom prilikom su pronađeni ostaci jednog tijela.\nTužilac Tužilaštva BiH uputio je prema Sudu BiH prijedlog za određivanje mjere pritvora za dvojicu osumnjičenih za koje postoji osnovana sumnja da su počinili krivično djelo zločini protiv čovječnosti iz člana 172. stava 1. tačke h) u vezi sa tačkom a), članom 180. stavom 1. i u vezi sa članom 29. Krivičnog zakona Bosne i Hercegovine.\nTužilaštvo BiH podiglo je optužnicu protiv Luke Majstorovića, koji se tereti za krivično djelo ratni zločin protiv civilnog stanovništva iz člana 173. stava 1. tačke c) u vezi člana 180. stava 1. KZ-a BiH.


Evropska komisija kaznila HSBC, JP Morgan i Crédit Agricole zbog nameštanja Euribora | Gde Investirati\nKomesarka EU za zaštitu konkurencije Margarete Vestager rekla je da su banke ilegalno razmenjivale osetljive informacije i dogovarale se da bi ostvarile profit na tržištu sa specijalizovanim finansijskim proizvodima.\nEU je kaznila banku JP Morgan Chase sa oko 337 miliona evra, francuska Credit Agricole sa 114 miliona evra, i HSBC s sedištem u Londonu, sa 33 miliona evra.\nPre tri godine evropska regulatorna tela za zaštitu konkurencije odredila su kazne od ukupno 1,04 milijardi evra bankama Barkley’s, Deutsche Bank, Royal Bank of Scotland i Societe Generale u okviru istog tog slučaja.\nSlučaj je vezan za manipulaciju finansijskim ugovorima vezanim za referentnu evropsku međubankarsku kamatnu stopu Euribor, u periodu od 2005. do 2008. godine.\nPrevious Ikea postigla rekordan godišnji neto profit\nNext Zastava oružje beleži sve bolje poslovne rezultate\nTags euriborEvropska komisija\nProšle godine u Srbiji otkriveno 6.171 falsifikovanih novčanica u dinarima\nNarodna banka Srbije (NBS) objavila je danas podatak u kome stoji da je u 2016. godini u Srbiji otkriveno 6.171 falsifikovanih novčanica u dinarima, što je 8,9 odsto više nego u


Predsjednik Federacije BiH i ministar prostornog uređenja Federacije BiH posjetili Gradsku upravu Zenice\nPredsjednik Federacije BiH Marinko Čavara i ministar prostornog uređenja Federacije BiH Josip Martić posjetili su danas Gradsku upravu Zenice, gdje im je domaćin bio gradonačelnik Fuad Kasumović.\nU ugodnom razgovoru gradonačelnik Kasumović je uvaženim gostima predstavio aktivnosti Gradske uprave i planirane projekte.\nPosebno je istakao projekte izgradnje Poslovno-rekreaciono-turističke zone Zenica jug, Privredno-poslovne zone Zenica sjever, podzemnih garaža, žičare Zenica-Smetovi te rekonstrukcije kompleksa otvorenih gradskih bazena.\nNa susretu je razgovarano i o jačanju saradnje između Federacije BiH i Grada Zenica.\n„Uvijek je lijepo i korisno razgovarati s gospodinom Marinkom Čavarom, predsjednikom Federacije BiH. Naše profesionalno poznanstvo traje godinama, ali me raduje što je predsjednik Čavara našao vremena da posjeti Gradsku upravu. Upoznao sam Predsjednika Federacije BiH i ministra prostornog uređenja Federacije BiH o realizovanim i planiranim aktivnostima otkako sam preuzeo funkciju gradonačelnika. Razgovarali smo i kako Federacija BiH može pomoći Gradu Zenica da implementira planirane projekte“, rekao je gradonačelnik Kasumović.\nPredsjednik Federacije BiH Marinko Čavara je kazao: „Zajedno s ministrom Martićem sam došao u posjetu gradonačelniku i Gradskoj upravi da bi se upoznali kako funkcioniše Grad Zenica, kao i na koji način možemo unaprijediti suradnju Federacije BiH i Grada Zenice. Uvjerili smo se da gradonačelnik Fuad Kasumović radi izuzetno dobre projekte. Ukoliko budemo u mogućnosti podržati realizaciju projekata u Gradu Zenica to ćemo i učiniti“.\nSagovornici su se dotakli i političke situacije na svim nivoima vlasti u Bosni i Hercegovini.


Kolekcija Farnesina za 20 godina Dejtona i počast žrtvama terorizma - Klix.ba\nBiH Kolekcija Farnesina za 20 godina Dejtona i počast žrtvama terorizma\nKolekcija Farnesina za 20 godina Dejtona i počast žrtvama terorizma\n20.11.2015. u 16:28\nterorizam Dejtonski sporazum genocid u Srebrenici Ambasada Italije u BiH\nNakon La Scale, dan nakon Srebrenice, Italija obilježava potpisivanje Dejtonskog sporazuma putem druga dva velika kulturna događaja: remek-djela iz Kolekcije Farnesina i koncert Teatra Verdi iz Trsta i Sarajevske filharmonije.\n"Univerzalnom snagom kulture, Italije šalje signal nade odgovarajući tako na terorističke akte koji su pogodili i Bosnu i Hercegovinu proteklih dana. Danas naše misli su sa žrtvama i njihovim porodicama", riječi su kojima je italijanski ministar kulturnih dobara i aktivnosti i turizma Italije Dario Franceschini počeo posjetu Sarajevo povodom dvadeset godina Dejtonskog mirovnog sporazuma i neposredno nakon terorističkog atentata u kojem su živote izgubila dva vojnika BiH.\nMinistar Franceschini, u pratnji talijanskog ambasadora Ruggera Corriasa, susrest će se sa ministrom civilnih poslova BiH Adilom Osmanovićem i sa bošnjačkim članom Predsjedništva BiH Bakirom Izetbegovićem. U centru razgovora, stanje bilateralnih kulturnih odnosa i projekti saradnje koji će biti implementirani u okviru Sporazuma o saradnji u oblasti kulture, obrazovanja i sporta između Italije i Bosne i Hercegovine, koji je stupio na snagu u aprilu ove godine. Fokus će biti i na evropskom putu BiH, na situaciji u kojoj se nalaze bosanskohercegovačke institucije kulture i na Kolekciji Ars Aevi koju će ministar Franceschini posjetiti u pratnji njenog osnivača, Envera Hadžiomerspahića, i ministra Osmanovića.\nMinistar Franceschini je rekao da je Italija dokazala neprekidno zalaganje za kulturu u Bosni i Hercegovini.\n"Namjeravamo nastaviti ići ovim putem, zahvaljujući novom Sporazumu o kulturnoj saradnji. Očekujemo od bosanskohercegovačkih vlasti da sa tom istom našom odlučnosti, nasljeđu i kulturnim institucijama ove zemlje, vrate značaj i finansijska sredstva potrebna za njihovo očuvanje", dodao je.\nU 18:30 sati ministar Franceschini i ministar Osmanović zajedno će otvoriti izložbu “Remek- djela iz Kolekcije Farnesina“ u Umjetničkoj galeriji BiH, centralni događaj Mjeseca italijanske kulture u BiH - MIK 2015, kojim Italija obilježava 20 godina dejtonskog mira u BiH. Sutra, uslijedit će zajednički koncert “Note mira“ Lirskog teatra “Giuseppe Verdi“ iz Trsta, Sarajevske filharmonije i Narodnog pozorišta Sarajevo.\nIzložba savremene umjetnosti Kolekcije Farnesina, koja će biti postavljena u Sarajevu do 14. decembra, uključuje više od 50 djela iz Kolekcije Ministarstva vanjskih poslova Italije, među kojima su i remek-djela umjetnika kao što su Pistoletto, Kounellis, Burri, Fontana, Manzoni i Capogrossi.\n2h 30min 76\n3h 39min 34\n3h 45min 103\n4h 8min 33


Napokon je najavljen Prince of Persia: The Sands of Time kompletni remake\nUpdated petak 11 09 2020 05:54:38\nPosted petak 11 09 2020 05:51:56\nUbisoft je najavio povratak dugo zapostavljenog serijala sa objavom da se radi na potpunom rimejku igre Prince of Persia: The Sands of Time, nakon par procurelih infromacija istog dana.\nPlanirani datum izlaska je 21. januar, 2021. a Sands of Time Remake će po ceni od $39.99 biti dostupan na PS4, Xbox One, Epic Games Store, i Ubisoft Store-u za Windows, kao i na UPlay+.\nZa sada PS5 i Xbox Series X / Series S verzije nisu u planu, ali ovaj naslov će svakako biti igriv i na novim sistemima preko backwards compatibility moda.\nPrinc u Assassin's Creed endžinu\nUbisoft je potvrdio da će ovo biti prvi pravi veliki rimejk koji je ova kompanija ikada uradila, sa vraćanjem klasične avanture iz 2003. godine. Na ovom rimejku radiće Ubisoft Pune i Ubisoft Mumbai studiji. Ubisoft takođe obećava “svež pristup borbama, zagonetkama, u jednoj novoj avanturi vrednoj igranja". Objavljeno je i da će ovaj remake će koristiti Anvil grafički endžin koji stoji iza Assassin's Creed franšize.\nBiće tu i easter egg skrivenih tribjuta na originalni Prince of Persia iz 1989. Ubisoft takođe nudi svima koji odrade preorder "Back to Origins" dodatne sadržaje koji uključuju pristup Original Prince odeći iz Sands of Time, originalna oružja koja je Princ koristio, kao i klasični filter koji menja izgled igre.\nPravi remake, ne reboot ili remaster\nUbisoft je objasnio i kako su odlučili da odrade kompletan rimejk klasičnog Sands of Time-a, umesto da ributuju kompletnu franšizu ili da urade običan remaster sa boljom grafikom, kao što je to bio slučaj sa nekim drugim Ubisoft izdanjima tokom trenutne generacije. U stilu pravog rimejka, za ovo izdanje svi dijalozi će biti snimljeni ponovo, uz kompletno novi motion capture takođe, i mnoge druge nove elemente.\nU originalnoj IGN US recenziji Prince of Persia: The Sands of Time nazvali smo igru “budućom klasikom koja zaslužuje mesto u svačijoj kolekciji.”\nNe propustite i sve ostale najave sa septembarskog Ubisoft Forward eventa.\nRelease Date: 10 11 2003\nPlatforms: gba, gcn, xbox, cell, PC, ps2, PlayStation 3


“Ceste Federacije” nabavljaju automobil od 68.000 maraka | Tuzlanski.ba\n“Ceste Federacije” nabavljaju automobil od 68.000 maraka\nDijeljenja: | 22.10.2021. u 20:10\nJavno preduzeće (JU) “Ceste Federacije BiH” objavilo je javni poziv za nabavku četiri vozila u ukupnoj vrijednosti od 158.000 KM. U dijelu ove nabavke, za putničko vozilo se izdvaja 68.000 KM bez PDV-a.\nNabavka vozila je podijeljena na dva dijela, odnosno LOT-a – jedan za nabavku putničkog vozila od 68.000 konvertibilnih maraka (KM), a drugi za nabavku tri terenska putnička vozila u ukupnoj vrijednosti od 90.000 KM.\nU tehničkim specifikacijama tenderske dokumentacije za nabavku putničkog vozila traži se, između ostalog, vozilo minimalne dužine od 4,7 metara, sa zatamnjenim zadnjim bočnim staklima i također zatamnjenim zadnjim staklom, kožnim upravljačem s komandama za radio, telefon i putni računar te grijanje prednjih sjedišta.\nMervan Miraščija iz “Fonda otvoreno društvo BiH” smatra da nabavka ukazuje na nastavak neprimjerenog i neodgovornog ponašanja nadležnih iz ove institucije.\n“Mislim da je konačno vrijeme da se ovakvim ‘nemoralnim’ nabavkama, ali i brojnim drugim veoma skupim i veoma problematičnim nabavkama, ovog i drugih javnih preduzeća, počnu baviti istražni i pravosudni organi”, kaže Miraščija, dodajući da do tada ovakve nabavke trebaju biti dokumentovane i javno osuđivane te treba pozivati na njihovo zaustavljanje.\nKako tvrdi, “Ceste Federacije BiH” spadaju u kategoriju institucija, odnosno ugovornih organa s najvećim budžetima za javne nabavke u BiH.\n“Samo za 2021. godinu su planirali utrošak od preko 130 miliona KM”, kaže on, pojašnjavajući da se radi o jednoj od brojnih institucija u BiH koje su u monitoringu javnih nabavki vršenih u periodu od 2016. do 2021. godine klasifikovane u crvenu kategoriju.\n“Crvena kategorija ukazuje da su nalazi JP-a ‘Ceste Federacije BiH’, prema Uredu za reviziju institucija i drugim kontrolnim organima, kritični i ukazuju na obrasce ponašanja i prakse javnih nabavki koje treba pod hitno zaustavljati, sprečavati i javno osuđivati”, kaže on.\n“Ceste Federacije BiH” do objavljivanja ovog teksta nisu odgovorile na upit Balkanske istraživačke mreže Bosne i Hercegovine (BIRN BiH) o ovoj nabavci.\nPrema podacima Baze službenih automobila – u koju BIRN BiH unosi sve nabavke u vezi sa automobilima – institucije i javne kompanije su tokom 2020. godine potrošile gotovo pet miliona maraka na kupovinu 150 službenih putničkih vozila, najveći dio nakon početka pandemije.\nInstitucije i javne ustanove ili kompanije u BiH, prema podacima Baze, godišnje potroše oko 50 miliona maraka za nabavku novih službenih automobila, uključujući i vozila hitne pomoći, vatrogasna vozila, ali i limuzine, na koje se troši petina godišnjih izdvajanja. U Bazi se trenutno nalaze podaci o više od 11.000 službenih vozila u voznim parkovima institucija i javnih kompanija. (BIRN)\nKljučne riječi: automobil, bih, ceste federacije


Stefanović prilikom posete Boru iskazao zadovoljstvo rezultatima rada policijskih službenika - ISTOK PRESS\nStefanović prilikom posete Boru iskazao zadovoljstvo rezultatima rada policijskih službenika\nPublished on 30/08/2019 by istok press\nPotpredsednik Vlade Republike Srbije i ministar unutrašnjih poslova dr Nebojša Stefanović rekao je danas, prilikom posete Boru, da je zadovoljan rezultatima rada borske Policijske uprave i poručio da će Ministarstvo unutrašnjih poslova nastaviti intenzivnu borbu protiv trgovine narkoticima.\nPotpredsednik Vlade Republike Srbije i ministar unutrašnjih poslova dr Nebojša Stefanović rekao je danas, prilikom posete Boru, da je zadovoljan rezultatima rada Policijske uprave u tom gradu i poručio da će Ministarstvo unutrašnjih poslova nastaviti intenzivnu borbu protiv trgovine narkoticima.\n„Pripadnici Ministarstva unutrašnjih poslova procesuiraju više osumnjičenih i oduzimaju mnogo veću količinu narkotika nego u prethodnim godinama. Nastavićemo sa snažnim pritiskom na narko-dilere, jer je nedopustivo da naša deca na bilo koji način budu ugrožena“, istakao je Stefanović, posle obilaska PU u Boru i razgovora sa policijskim službenicima.\nGovoreći o efikasnom radu policijskih službenika u rasvetljavanju četvorostrukog ubistva, koje se dogodilo na salašu u Jabukovcu kod Negotina, Stefanović je rekao da je policija identifikovala i podnela krivične prijave i protiv dva lica koja se terete da su osumnjičenom za ubistvo prodala oružje.\n„Mislim da je Policijska uprava u Boru dobro radila svoj posao u proteklom periodu i u borbi protiv nasilja u porodici i ostvarila značajne rezultate. Naravno, potrebno je da čitavo društvo u Srbiji ima svest da moramo zaštititi žene, da moramo da pokažemo da smo protiv bilo kakvog nasilja i da nasilnici ne mogu biti blagonaklono gledani u našoj zemlji“, poručio je Stefanović.\nU razgovoru sa policijskim službenicima, Stefanović je istakao da će Ministarstvo nastaviti sa daljim opremanjem i poboljšanjem uslova rada policije.\n„Danas smo nabavili još jedan deo opreme za Policijsku upravu u Boru koja se ogleda u računarima, štampačima, skenerima i klima-uređajima. Nastavićemo taj proces, a do kraja godine nabavićemo nova vozila i nove interventne uniforme za vatrogasce, kao i nova terenska vozila za policiju“, rekao je Stefanović.\nPrema njegovim rečima, ova policijska uprava može da računa i na podmlađivanje kadra kroz prijem novih ljudi iz Centra za osnovnu policijsku obuku i onih koji prođu obuku za vatrogasace-spasioce.\n„Očekujem od policijskih službenika da svojim radom pokažu da ulaganje u policiju ima efekta, da bolje rade na terenu i budu efikasniji i na najbolji mogući način štite bezbednost Republike Srbije i građana“, zaključio je Stefanović.\nPublished in BOR, ISTOK PRESSTagged BOR, Grad Bor, ministar unutrasnjih poslova, MUP Srbije, Nebojsa Stefanovic, PU Bor\nPrevious Previous post: ŠTA PODRAZUMEVA TERAPIJA INSULINSKOM PUMPOM\nNext Next post: Stefanović i Milikić: Zajedno za bolju budućnost Bora


Izvor: Nezavisne Novine, 04.Jul.2020, 13:52\nPredsednik Srbije Aleksandar Vučić izjavio je da je situacija u Novom Pazaru danas bolja nego juče, i da je stanje delimično stabilizovano Predsednik Srbije Aleksandar Vučić izjavio je da je situacija u Novom Pazaru danas bolja nego juče, i da je stanje delimično stabilizovano."Juče je u bolnici bilo 205 osoba, danas 183. Juče je, nažalost, preminulo pet osobe, danas dve osobe", preneo...\nIzvor: SandzakPress.net, 04.Jul.2020\nPredsednik Srbije Aleksandar Vučić izjavio je da je situacija u Novom Pazaru danas bolja nego juče, i da je stanje delimično stabilizovano. “Juče je u bolnici bilo 205 osoba, danas 183 (koordinator Opšte bolnice dr. Mirsad Đerlek danas kazao da je 209 pacijenata hospitalizovano). Juče je, nažalost, preminulo pet osoba, danas dve osobe”, preneo je Vučić na batajničkom aerodromu. Predsednik je rekao da se situacija u Novom Pazaru polako stabilizuje. “Ja sam kriv što nisam ostao...\nVelika pomoć za Pazar je formiranje poljske bolnice što čini Vojska Srbije, koja u osam šatora ima 110 kreveta sa proširenjem do 170, kao i 45 vojnih lekara i medicinskih tehničara i sestara. U prethodna 24 časa u Opštoj bolnici u Novom Pazaru preminule su dve osobe, primljeno je 13 novih pacijenata, pa je tako sada u regionalnoj bolnici koja od juče zbrinjava i pacijente iz Sjenice i Tutina, ukupno 209 hospitalizovanih. U respiratornoj jedinici nalazi se 10 pacijenata,...\nPredsednik Srbije Aleksandar Vučić prisustvovao je na beogradskom vojnom aerodromu u Batajnici prikazu šest novih bespilotnih letilica CH-92A koje je Srbija kupila od Kine. Na pitanje Radija Slobodna Evropa (RSE) koliko su plaćene letelice,...


Carinici su juče na prelazu Horgoš, u saradnji sa policijom, otkrili i zaplenili 2,7 kilograma tableta u rinfuzi, sakrivenih u originalnim pakovanjima keksa, pirinča i testenine.\nPrekršaj je otkriven kada je za kontrolu na izlazu iz zemlje pristigla „škoda oktavija“ češke registracije, kojim su ka svojoj zemlji putovala dvojica čeških državljana.\nPrilikom uobičajene konverzacije sa carinicima obojica su rekla da nemaju ništa za prijavljivanje.\nU kutijama „plazme“, pirinča i makarona pronađeno je ukupno šest papirnih kesa punih tableta bele boje sa oznakom „M 1“.\nOko 2,7 kilograma tableta, čiji će sastav biti poznat nakon izvršenih analiza su zajedno sa automobilo, 28-godišnjim vozačem i njegovim 44-godišnjim saputnikom preuzeli u dalju nadležnost policija i tužilaštvo.\nPrevious articleRadnički pobedio TSC, Vojvodina bolja od Javora\nNext articleOPREZNO, danas se korona „najviše prenosi“


“Ležeči policajci” na šest lokacija - JuGmedia\nNa šest lokacija u vlasotinačkoj opštini minulčog vikenda postavljeni su ležeći policajci – kod škole u Donjoj Lomnici, u ulicama: Marka Oreškovića, Ivana Milutinovića, Dositeja Obradovića i kod objekata predškolske ustanove, odnosno u ulicama Vase Čarapića i Bore Stankovića.\n“Ležeći policajci postavljeni su na zahtev građana, škole i vrtića, a finansirani su sredstvima naplaćenim od kazni naplaćenih za saobraćajne prekršaje na teritoriji vlasotinačke opštine”, kaže većnik zadužen za putnu infrastrukturu i poslove mesnih zajednica Zoran Miljković.\nNa šest lokacija postavljena su po dva „policajca“ sa pratećom signalizacijom i za te namene izdvojeno je milion dinara, sa PDV-om.\nOpština Vlasotince 16. juna bez struje\nPoslovnica ogranka Vlasotince obaveštava kupce da će dana 16. juna u vremenu od 8 -17 časova, doći do prekida u snabdevanju električnom energijom…\nStrongman – Tehnomedia među najjačima (video)\nUčestvovalo je 10 takmičara, a nadmetali su se u 6 disciplina. Vuča kamiona, okretanje gume od 400 kilograma, nošenje tereta od 300 kilograma na leđima,…


Mladen Bosić: Savez za promjene neće učestvovati u blokadama i rušenju institucija BiH\nNaslovnica Bosna PRESS Mladen Bosić: Savez za promjene neće učestvovati u blokadama i rušenju institucija...\nSjednica Zastupničkog doma državnog Parlamenta neće ponovo biti otkazana i u njenom radu će učestvovati zastupnici Saveza za promjene. Ipak, neće učestvovati u glasanju po tačkama dnevnog reda, poručio je zamjenik predsjedavajućeg ZDPSBIH Mladen Bosić, nakon sjednice Kolegija ovog doma.\n– Nećemo učestvovati u blokadama, bojkotu i rušenju institucija BiH da ne bismo išli na ruku onima koji to zaista žele i koji žele da je prodube. Niko ne daje odgovor na pitanje šta ako dođemo do dna i blokiramo institucije BiH, koje su sastavni dio Dejtonskog mirovnog sporazuma i pružaju garanciju svim građanima BiH za zaštitu njihovih i nacionalnih i ljudskih interesa – kazao je Bosić.\nPrema njegovim riječima, ostalo je nepoznato da li je Predsjedništvo BiH u blokadi, jer su posljednju sjednicu napustila dva člana, kao i da li će SNSD, slijedeći zaključke Narodne skupštine RS-a, blokirati rad Doma naroda državnog Parlamenta.


SMCG: Pogubna odluka - Sindikat medija Crne Gore\nČelnici SMCG razgovarali sa predstavnicima opštine Berane o osnivanju TV Berane\nPredsjednik Skupštine opštine Berane, Novica Obradović primio je danas čelnike Sindikata medija Crne Gore, a na sastanku je razgovarano o namjeri lokalne vlasti da formira Televiziju Berane. Odluka o transformaciji lokalnog javnog servisa Radio Berane u Radio-Televiziju Berane naći će se pred odbornicima beranskog parlamenta u ponedjeljak.\nPredstavnici SMCG ponovili su Obradoviću da je odluka o formiranju Televizije loša, jer je ekonomski neopravdana, nije napravljena stručna analiza, niti sprovedena javna rasprava. Kazali su i da nisu protiv razvoja lokalnih medija, ali i poručili da je prije bilo kakve zamisli o osnivanju televizije potrebno da Opština riješi višegodišnje haotično stanje u Radiju Berane, gdje se zaposlenima na današnji dan duguje 7 plata a postoji i ogroman dug za poreze i doprinose.\nTakođe, Opština kao osnivač nije pružila podatke o tome koliko će novca biti određeno budžetom za funkcionisanje radija i televizije, iako se zna da je TV mnogo skuplji medij od radija, pa se postavlja pitanje – odakle opštini novac za finansiranje televizije kada godinama nije mogla da sanira situaciju u radiju?\nPrije sastanka sa Obradovićem, predstavnici SMCG trebalo je da se sastanu sa predsjednikom Opštine, Dragoslavom Šćekićem. Iako je sastanak bio dogovoren prije 15 dana, Šćekić se nije pojavio već je poslao glavnog administratora, Miladina Tmušića. Zato su predstavnici Sindikata napustili sastanak i prije nego je počeo, jer je to već drugi put u pola godine da Šćekić, i pored dogovorenog termina, ne dođe na sastanak sa predstavnicima SMCG, pravdajući se službenim obavezama.\nPredstavnici SMCG sastali su se, na njenu inicijativu, i sa odbornicom Demokratskog fronta u beranskom parlamentu, Jelenom Božović, kojoj su takođe ukazali na pogubnost odluke o osnivanju televizije. Kao i u razgovoru sa Obradovićem, ponudili su alternativu a to je da se uloži u razvoj portala Radija Berane, koji je za kratko vrijeme od osnivanja napravio dobar rezultat i koji bi mogao da obezbijedi veću medijsku vidljivost dešavanja u Beranama za mnogo manje novca od televizije.\nPrijavite se za radionice istraživačkog novinarstva i medijske pismenosti


EU se ponovo zatvara? | 013 info\nTanjug\tPon, 25/01/2021 - 14:44\nEvropska komisija zatražila je pooštravanje mera za ulazak u Evropsku uniju.\nEvropska komsija je u situaciji širenja novih sojeva koronavirusa i velikog broja novih infekcija pozvala da se izbegavaju i "snažno obeshrabre" sva putovanja koja nisu neophodna.\nPredlog Komisije uključuje dodavanje "tamnocrvene boje" na postojeću epdemiološku mapu Evropskog centra za prevenciju i kontrolu bolesti za oblasti gde je prisutan visok nivo infekcija, delimično izazvan novim sojevima virusa.\n"Podržavamo odluku zemlja članica da putnici iz drugih zemlja članica ne treba da budu odbijeni na granicama. Kao restrikcije mogu se primanjivati karantin i testovi pre ili nakon dolaska. Za dolaske iz tamno crvenih područja važiće striktnije mere", izjavio je evropski komesar za prvosuđe, Didijer Rejnders.\nNIS u 2020. godini očuvao stabilnost i investirao 25 milijardi dinara uprkos pandemiji\nUhapšen organizator "korona žurke", gostima novčane kazne


Poslanik opozicionog Demokratskog fronta u crnogorskom parlamentu Milan Knežević potvrdio je da je njegova majka jutros uhapšena, navodeći da u ovom trenutku ne zna razlog hapšenja, ali da sigurno zna da je bila učesnik molebana i litija u Crnoj Gori u znak protesta zbog donošenja Zakona o slobodi veroispovesti.\n- Osim greha što je moja majka, očigledno da nema drugog razloga zbog kojeg bi ona bila uhapšena i to sa lisicama na rukama - rekao je Knežević za Tanjug.\n- Niti mogu da oproste ove molebane i litije koje ne samo u Zeti nego širom Crne Gore i regiona preplavljuju gradove i šalju jasnu poruku da mi nećemo odustati od ove naše borbe - kaže Knežević.\nPoručio je crnogorskom ministru unutrašnjih poslova, direktoru policije i "svoj toj satrapaskoj nomenklaturi Mila Đukanovića" da će za nekoliko sati biti u Crnoj Gori.\n- Sve ono što su planirali da urade, a primenili su nad mojom majkom i nad ljudima iz Zete ja im stojim na raspolaganju, pa neka odmah otpočnu na graničnom prelazu - naveo je Knežević.


Devet novih slučajeva H1N1\nObolela od virusa gripa H1N1 u Kragujevcu\nIz Ministarstva zdravlja Srbije poručuju da je situacija pod kontrolom i da se očekuje 3 miliona doza vakcina protiv virusa gripa H1N1\nU Srbiji je registrovano devet novih slučajeva virusa novog gripa H1N1 ali iz Ministarstva zdravlja Srbije poručuju da je situacija pod kontrolom i sugerišu obaveznu vakcinaciju.\nU Vojnoj gimnaziji u Beogradu prekinut je nastava jer je kod trojice učenika potvrđen virus H1N1.\nRegistrovan je novi slučaj u jednoj beogradskoj srednjoj školi, dva slučaja u Kraljevu i tri u odjeljenju škole u u Čačku.\nU Vojnoj gimnaziji u Beogradu nastava je prekinuta zbog epidemije "akutnih respiratornih infekcija", potvrdio je načelnik Uprave za zdravstvo Ministarstva odbrane Veljko Todorović.\nČlan Radne grupe za pandemiju Ministarstva zdravlja Branislav Tiodorović je potvrdio nove slučajeve virusa H1N1.\n"Ovoga trenutka u Srbiji imamo potvrđena tri slučaja kod dece u Čačku, dva kod dece u Kraljevu, u Beogradu imamo jednog gimnazijalca i jednu odraslu osobu, pored ona tri gimnazijalca iz Vojne gimnazije," rekao je Tiodorović.\nNa području čačanskog regiona do sada je registrovano 16 slučajeva novog gripa. Tri učenika osnovne škole "Milica Pavlović" u Čačku dobro su i da se oporavljaju se, javlja dopisnik RSE Vladimir Nikitović.\nNačelnik školske uprave u Čačku Danilo Beodranski, koji je zbog novonastale situacije boravio u nadležnom ministarstvu, rekao je ya RSE da se škole zatvaraju tek ukoliko bude zaraženo oko 40 odsto učenika, pa za sada nema potreba za preduzimanje nekih radikalnijih mera, javio je Vladimir Nikitović.\nNadležni kažu da su preduzete su mere izolacije sumnjivih slučajeva, kako oboleli nebi dolazili u kontakt sa spoljnim svetom,naglašava epidemilog Ministarstva zdravlja Tiodorović.\n"Dakle pred sobom imamo jednu verovatno miksovanu epidemiju, da bi se tako reklo, jer se odvija i zaražavanje adenovirizama, rinovirusima, ali tu ima i sezonskog gripa i verotavno ovog pandemijskog kao što je potvrđeno. Dakle ništa nije neuobičajeno, nema razloga za nikakvo vbeliko uzbuđenje ili paniku, ali ima razloga za ozbiljnost posebno kod roditelja i kod pedijatara," rekao je Tiodorović.\nOčekuje se da posle nove godine u Srbiju stigne oko 3 miliona doza vakcina protiv virusa gripa H1N1, uverava javnost ministar zdravlja Tomica Milosavljević.


srbijasport.net - Vesti - Superliga Srbije - Ivan Đorić je novi fudbaler Voždovca!\nSreda, 23.09.2020 02:28\nVoždovac je danas jači za još jednog fudbalera sredine terena jer je ugovor sa “Zmajevima” potpisao Ivan Đorić. Đorić je protekle sezone nastupao za Napredak iz Kruševca, a poseduje i internacionalno iskustvo.\nVezni fudbaler ponikao je u mlađim kategorijama Crvene Zvezde, da bi prvo senirsko iskustvo imao u dresu letonskog Ventspilsa.\nNakon toga nastupao je i u Švajcarskoj za Sion, da bi usledio povratak u Srbiju i igranje za Radnik iz Surdulice, Bačku i Napredk iz Kruševca, a sada ga je fudbalski doveo doneo na popularni “Krov”.\nĐorić napominje da je srećan što je potpisao ugovor sa Voždovcem i ističe da je postao deo jednog od najorganizovanijih klubova u Srbiji.\n- Drago mi što sam postao novi fudbaler Voždovca, ne treba trošiti reči o tome da je ovo sjajno organizovan klub sa svim uslovima za napredovanje fudbalera. Nadam se da ću svojim igrama doprineti tome da se ostvare zacrtani ciljevi – rekao je na početku Đorić i istakao da nema sumnju da će se lako uklopiti u tim Voždovca.\n- Od aktuelnih igrača poznajem Marka Gajića i Marka Trkulju, što će mi olakšati proces privikavanja na novu sredinu, ali znam da je ekipa u Voždovcu sastavljena od kvalitetnih fudbalera i ljudi, tako da ne sumnjam da će svi novi saigrači biti tu za sve što mi treba na početku mog mandata u klubu.\nKada su u pitanju ciljevi Voždovca za narednu sezonu, Đorić je jasan.\n- Voždovac organizacijom kluba, infrastrukturom i igračkim kadrom zaslužuje da se bori za vrh tabele i ostaje nam samo da to potvrdimo i na terenu u narednim utakmicama – jasan je bio Đorić.\nNavijači Voždovca imaće priliku da vide Đorića “u akciji” već u nedelju kada Zmajevi gostuju ekipi Rada na Banjici. Ova utakmica igraće se u okviru 4. kola Linglong Superlige Srbije od 20 časova na stadionu Kralj Petar Prvi.


Evropska organizacija traži pomoć za Centar "Živeti uspravno" | Autonomija\nEvropska organizacija traži pomoć za Centar „Živeti uspravno“\nUkoliko se račun Centra ne odblokira, ta organizacija neće moći da učestvuje na konkursima\nPredsednica Centra „Živeti uspravno“ Milica Ružičić Novković apelovala je danas na sve, koji na bilo koji način mogu da utiču da se obezbedi novac za rad te organizacije, da se uključe u akciju „Izazov za donatore“.\nDanas je i Evropska mreža za samostalni život poslala božićni apel da se novosadskom Centru uplati novac kao podrška samostalnom životu u Novom Sadu.\nU apelu koji je potpisala izvršna direktorka Evropske mreže Džejmi Boling navodi se da je Centar „Živeti uspravno“ jedan od dva akreditovana pružaoca usluga personalne asistencije u državi. U njemu se ističe da su zbog krivice lokalnih vlasti četiri osobe sa invaliditetom ostale bez te usluge, te da su oni među 40 onih kojima je personalna asistencija neophodna.\nRužičić Novković je istakla i da Ministarstvo za rad nije odobrilo Centru sredstva i ocenila da je to zbog toga što je račun te organizacije u blokadi. Ona je navela da će se Centar početkom godine, ako bude trebalo, ponovo javiti na stalni konkurs Sektora za zaštitu osoba sa invaliditetom.\n„Sada je više nego bitno da u narednih pet dana obezbedimo još 600 hiljada dinara koliko je potrebno da se računi odblokiraju da bismo imali otvoren put za javljanje na konkurs“, objasnila je predsednica Centra živeti uspravno.\nOna je dodala i da se sredstva mogu uplatiti na račun otvoren u Erste banci: 340-5350-79.


Rio Tinto ne odustaje od kopanja u Srbiji - Biznis i Finansije\nHome\tVestiEkonomija\tRio Tinto ne odustaje od kopanja u Srbiji\nSajmon Tompson, predsedavajući Rio Tinto Grupe, izjavio je da će ova kompanija, sada kada su završeni izbori u Srbiji, pokušati da nastavi svoj projekat ovde.\nDa podsetimo, Rio Tito je još 2004. godine otkrio da je naša zemlja bogata jadaritom, mineralom koji u sebi sadrži dosta litijuma ali i bora. Kompanija je sve ove godine vršila istraživačke radove na našoj teritoriji a kada je počelo više da se priča o rudarenju u lozničkom kraju, otpočeli su masovni ekološki protesti. Rezultat tih protesta bilo je stopiranje ovog projekta.\nNaime, srpska vlast je ukinula Uredbu o utvrđivanju planskog dokumenta iz 2020. koji je previđao izgradnju rudnika litijuma.\n„Prostorni plan je ukinut i više ne postoji. Samim tim poništeni su svi upravni akti u vezi sa kompanijom Rio Tinto, odnosno ćerkom firmom Rio Sava eksplorejšn, sve dozvole, sva rešenja i sve dozvole. Stavili smo tačku na Rio Tinto u Srbiji”, rekla je tada premijerka Ana Brnabić.\nMeđutim, sada odlazeći predsedavajući Rio Tinto Grupe sugeriše da to izgleda nije bila tačka već tri tačke. On je izrazio nadu da će, pošto su završeni izbori, australijska kompanija opet sesti za pregovarački sto sa srpskim vlastima, u cilju ponovnog pokretanja ovog projekta.\nRast BDP u prvom tromesečju 2022. godine 4,3...\nStopa inflacije u eurozoni porasla je u aprilu...


Mlade fudbalere koji stasavaju u Omladinskoj školi Crvene zvezde u vikendu pred nama očekuje dvanaest takmičarskih utakmica u okviru njihovih šampionata. Mečeve omladinske i kadetske selekcije našeg tima, kao i seniora Grafičara ćete moći uživo da ispratite na Zvezda TV, kao i na istoimenom Jutjub kanalu.\nJuniori Zvezde sutra od 18 časova dočekuju Vojvodinu na terenima iza juga Marakane u okviru 25. kola nacionalnog šampionata. Fudbaleri koje sa trenerske pozicije predvodi Milan Stegnjajić će pokušati da se vrate na pobednički kolosek i ostvare 20. trijumf ove sezone. Naši biseri su prvi na tabeli sa devet boda više u odnosu na večitog rivala.\nKadeti Crvene zvezde takođe u subotu dočekuju ekipu Vojvodine od 16 časova na terenima Omladinske škole našeg kluba u okviru 25. runde domaćeg prvenstva. Dečaci rođeni 2005. i 2006. godine su u dosadašnjem delu takmičenja pokazali izuzetnu efikasnost čemu svedoči gol razlika 89:27. Naši talenti su lideri na tabeli sa četiri boda prednosti u odnosu na prvog pratioca na tabeli ekipu večitog rivala.\nPrvotimci Grafičara u ponedeljak od 16 časova gostuju Budućnosti iz Dobanovaca u okviru 4. kola plej-auta Prve lige Srbije. Izabranici Marka Neđića u dobrom raspoloženju očekuju naredni meč, s obzirom da su na prethodnom meču u šampionatu savladali Timok 1919 na svom terenu golovima Dejana Vidića i Nikole Kneževića.\nPetak, 8 časova i 30 minuta, mlađi pioniri - FK Rad - Crvena zvezda\nPetak, 20 časova, petlići - Crvena zvezda - Partizan\nSubota, 10 časova, pioniri - Crvena zvezda - Grafičar\nSubota, 12 časova, omladinci - Grafičar - FK Rad\nSubota, 14 časova, kadeti - Grafičar - Spartak\nSubota, 16 časova, kadeti - Crvena zvezda - Vojvodina\nSubota, 18 časova, omladinci - Crvena zvezda - Vojvodina\nNedelja, 10 časova, mlađi kadeti - Grafičar - FK 011\nNedelja, 12 časova, mlađi kadeti - Crvena zvezda - Voždovac\nNedelja, 14 časova, petlići - Grafičar - Kolubara\nPonedeljak, 16 časova, PLS - Budućnost Dobanovci - Grafičar\nUtorak, 13 časova, mlađi pioniri - Dušanovac - Grafičar


* "Nportal" je rešio da napravi rekonstrukciju tog dramatičnog događaja i da iz arhive izvuče stare novinske tekstove o ovom slučaju. Kako su tada mediji pisali, podsetićemo vas iz dana u dan - baš kako su tada, u realnom vremenu izlazili novinski članci. *\nPočinjemo od prvog dana, tačnije od prvog novinskog teksta koji je izašao dan posle otmice.\nJednu od najvećih trauma u životu jednog od najpoznatijih srpskih parova ispratile su "Večernje novosti" kroz tekst koji je nosio naslov:\nZA OTKUP DVA MILIONA MARAKA!\n- OSMOGODIŠNJI sin poznatog bračnog para, Stefan, kidnapovan je juče pre podne ispred porodičnog doma na Bežanijskoj kosi. Sutra ističe ultimatum otmičara.\nIz pouzdanih izvora "Novosti" su saznale da je beogradsko podzemlje juče pre podne izvršilo još jedan kriminalni akt: Na Bežanijskoj kosi kidnapovan je maloletni Stefan Živojinović, sin čuvene estradne zvezde Lepe Brene i tenisera Slobodana Živojinovića!\nOno što smo najčešće viđali samo na filmskom platnu, odigralo se nedaleko od kuće na Bežanijskoj kosi u kojoj živi porodica Živojinović.\nBrena je krenula kod frizera, koji se nalazi u njihovom komšiluku. Sa njom je pošao i mali Stefan (8). Međutim, on se vratio u kuću da uzme "rolere", a njegova majka je produžila u salon. Malo potom, Stefan je na ulici otet.\nNešto kasnije otmičari su se javili telefonom porodici Živojinović. Poruka je bila kratka i jasna: "Spremite dva i po miliona maraka. Rok isplate je nedelja. Ne obaveštavajte ni policiju ni nikog drugog"!\nU policiji su nam rekli da nemaju nikakvo saznanje o ovoj otmici.\nZimus, nešto malo posle likvidacije Željka Ražnatovića Arkana, Beogradom prostrujala brzinom munje vest da je ubijen i Slobodan Boba Živojinović. Na svu sreću ta vest se pokazala kao lažna i nju je ubrzo demantovao nekadašnji as svetskog tenisa.\nKidnapovanje njegovog naslednika, međutim, zaista se desilo, mada zvanične potvrde još nema.\nPo dobijanju prve vesti o nemilom događaju, pozvali smo dom Živojinovića.\n- Nemam komentara, molim vas izvinite. Čeka me druga telefonska linija - bio je kratak Boba Živojinović i spustio slušalicu.\n* Nportal.rs zbog vas daje novi život tekstovima iz najveće novinske arhive na ovim prostorima, štamparije Borbe, a ovaj članak je izašao u Večernjim novostima 25.11.2000.*\nSve delove serijala "Retrospektiva otmice Stefana Živojinovića" možete pročitati na OVOM linku.\n#Slobodana Boba Živojinović\n#pevačica Lepa Brena\n#Otmica Stefana Živojinovića\n#Otmica Stefana Živojinovića serijal\nNINO U ZATVORU Oko nas se sjatilo 10-ak policajaca s oružjem


Odgušenje kanalizacije Novi Beograd Fontana - hitno 0-24h dezurni, mašinsko otpusavanje kanalizacije Novi Beograd Fontana, cena\nOdgušenje kanalizacije Novi Beograd Fontana\nUopšteno govoreći, potpuno je svejedno da li je do problema u funkcionisanju kanalizacionog sistema došlo u stanu ili celoj stambenoj zgradi, odnosno u privatnoj kući, jer stručnjaci zaduženi za odgušenje kanalizacije Novi Beograd Fontana konkretne usluge pružaju i u stambenim objektima, ali i u okviru bilo kog poslovnog prostora, odnosno po potrebi i u hotelima, restoranima i kafićima, kao i ostalim ugostiteljskim i smeštajnim objektima, te u bolnicama, domovima zdravlja i ostalim zdravstvenim ustanovama, ali i u svakom drugom objektu gde to bude bilo neophodno.\nPored mogućnosti da to bude učinjeno ručno, dostupna je i usluga koja podrazumeva mašinsko odgušenje kanalizacije Novi Beograd Fontana, a u kom slučaju se koriste specijalne mašine i alati, kada se odgušenje vrši pod pritiskom.\nU principu, majstori na osnovu stanja koje zateknu na terenu vrše procenu, te na licu mesta odlučuju da li će izvršiti ručno ili mašinsko odgušenje, a u skladu sa tim i formiraju ponudu za klijenta.\nNeophodno je napomenuti i to da mnogobrojni servisi, koji vrše odgušenje kanalizacije Novi Beograd Fontana imaju i mogućnost da izađu na teren po pozivu klijenata u toku noći, odnosno u dane vikenda, ali i uopšteno rečeno nakon završenog radnog vremena samog servisa, što spada pod hitne intervencije. Baš zato što je neophodno da majstori dodatno budu angažovani, te usluge će biti i naplaćene po nešto višem cenovniku od uobičajenog, a svakako će to napomenuti nadležnima o konkretnom prostoru, odnosno vlasnicima objekata.\nKad god to bude bilo neophodno, klijentima će biti ponuđena i usluga snimanja kanalizacionih vertikala i horizontala mikro kamerama, a što se u većini slučajeva primenjuje kada nije tako jednostavno pronaći gde je nastao konkretni problem. Nakon što budu izvršili dijagnostičko snimanje cevi, majstori će da odluče da li je potrebno izvršiti ručno odgušenje kanalizacije Novi Beograd Fontana ili mašinsko, te će konkretnu uslugu primeniti i na kraju, u većini slučajeva izvršiti i kontrolno snimanje, kako bi sa sigurnošću utvrdili da je problem u potpunosti rešen.\nUkoliko u nekom prostoru bude bilo potrebno, oni mogu klijentima da ponude i uobičajene vodoinstalaterske usluge, ali i uslugu dezinfekcije, odnosno čišćenja septičkih jama, separatora i šahti.\nPrilikom renoviranja kupatila, ovi majstori mogu da izvrše sve što klijent zahteva, počev od demontaže starih sanitarija i elemenata, preko pripreme terena za postavljanje novih pločica, pa do svih vrsta popravki kanalizacionog sistema, te kasnije montaže sanitarija i svih pratećih elemenata.


Na frankfurtskom Sajmu knjiga 7.000 izdavača › Made-in-Germany.rs\nJuče je za stručnu književnu javnost u Frankfurtu na Majni otvoren 67. Međunarodni sajam knjiga, koji predstavlja najveću sajamsku manifestaciju posvećenu knjizi u svetu. Sajam će tek za vikend biti otvoren za široku javnost, a trajaće do 18. oktobra.\nIran je bojkotovao ovogodišnji sajam knjiga u Frankfurtu, jer je na otvaranju gostovao Salman Ruždi, britanski pisac indijskog porijekla, čiju su glavu iranske verske vođe ucienile još 1988. godine zbog knjige „Satanski stihovi“, u kojoj se, kako tvrde, vređa islam. Međutim, Indonezija je istovremeno zemlja partner frankfurtskog sajma, inače zemlja sa najvećom muslimanskom populacijom na svetu. Ovu kontraverznu situaciju najbolje odslikava sam slogan „Frankfurt otvoreno“ pod kojim se Sajam knjiga održava.\n– Sloboda reči je univerzalno pravo čovečanstva. Bez ovog prava svako drugo pravo osuđeno je na propast – poručio je Ruždi na otvaranju sajma i upozorio da nasilje protiv pisaca i pogrešno postavljena politička korektnost, predstavljaju nove opasnosti za slobodu govora na Zapadu. On je tom prilikom kritikovao ograničenja slobode izražavanja na univerzitetima, navodeći skorašnje primjere u Britaniji i SAD.\nDirektor sajma Jurgen Bus je izrazio žaljenje što je Iran otkazao svoj nastup na ovogodišnjoj smotri knjiga. Pri tom je opravdao poziv Salmana Ruždija rekavši da se „o slobodi reči ne pregovara“, prenosi agencija “Frans pres”.\nNa ovogodišnjem sajmu knjiga u Frankfurtu učestvuje oko 7.300 izlagača iz preko 100 zemalja sveta, a očekuje se dolazak oko 300.000 posetilaca. Sajmu će prisustvovati i oko 70 pisaca iz Indonezije, dok će puna tri dana trajati diskusija sa 20 pisaca iz celog sveta na teme: barijera, granica i borba protiv ekstremizma. Cilj ove diskusije, koja se organizuje drugu godinu za redom jeste da se prikupe ideje kako bi se uticalo na političko mišljenje. Uz Rušdija se očekuje učešće brojnih međunarodno poznatih autora, poput Kena Foleta, Izabele Aljende, Jusila Aldera Olsena, a u sajamskim diskusijama učestvovaće i predstavnici onlajn prodavnice “Amazon”.\nNemačka, u koju se svakodnevno sliva na hiljade migranata iz Azije i Afrike, podeliće izbeglicama beslatne ulaznice i organizovati posete sajmu, a tema diskusija biće i pitanje prisustva kulturnih sadržaja u izbegličkim kampovima.


SVETSKA BANKA: Prognoza privrednog rasta Srbije za 2022. godinu na 4,5 odsto\nSvetska banka je zadržala prognoze privrednog rasta Srbije na 4,5 posto za 2022. godinu i na 4,0 procenta za narednu godinu, koliko je predviđala i u oktobru prošle godine.\nU objavljenom januarskom Izveštaju o svetskim ekonomskim izgledima, ova međunarodna finansijska institucija je takođe ostala pri jesenjoj proceni rasta bruto domaćeg proizvoda Srbije u 2021. godini od 6,0 posto.\nZa razliku od oktobarskog izveštaja, u novim prognozama Svetske banke nema pojedinačnih poglavlja o ekonomskim prilikama po zemljama.\nOvaj međunarodni kreditor predviđa umereni rast Zapadnog Balkana od 4,1 posto u tekućoj godini i od 3,8 posto u 2023.\nTakođe smatra da će ekonomski oporavak u regionu izgubiti zamah kako budu slabili efekti eksternih podsticaja i zbog podrivanja poverenja usled rastućih političkih neizvesnosti, posebno, kako navodi, u Bosni i Hercegovini.\nDalje dodaje da se očekuje da će ovaj region imati korist od nedavno usvojenog Ekonomskog i investicionog plana EU za Zapadni Balkan, koji će mobilisati sredstva za podršku konkurentnosti, inkluzivnom rastu, kao i zelenoj i digitalnoj tranziciji.\nKada je reč o globalnoj ekonomiji, u Izveštaju se navodi da nakon snažnog oporavka u 2021. godini, svetska privreda ulazi u izrazito usporavanje zbog pretnji od novih sojeva virusa kovid-19, rasta inflacije, dugova i nejednakosti u prihodima koje bi mogle da ugroze oporavak ekonomija u usponu i zemalja u razvoju.\nPrema predviđanjima Svetske banke, globalni rast će usporiti sa prošlogodišnjih 5,5 procenata na 4,1 procenat u 2022. godini i na 3,2 procenta u 2023, pošto će se nagomilana tražnja, koja je bila sputana u jeku pandemije, raspršiti, i jer će se mere fiskalne i monetarne podrške ukidati širom sveta.\nPredsednik Svetske banke Dejvid Malpas pozvao je da se ubrza ublažavanje dugova zemalja u razvoju uz puno učešće Kine, upozorivši da svako odlaganje povećava rizike po njihove ekonomije od viših kamatnih stopa, devalvacije valuta i prehrambene nesigurnosti.\nMalpas je na konferenciji za novinare, povodom predstavljanja novog izveštaja Svetske banke o svetskim ekonomskim izgledima, rekao da se najsiromašnije zemlje suočavaju sa servisiranjem 35 milijardi dolara duga državnim i privatnim kreditorima, prenosi Rojters, te da se više od 40 posto ukupnog iznosa odnosi na dug Kini.\n- Rastu rizici od haotičnog neizvršavanja obaveza - rekao je Malpas.\nKompanija Paragraf Lex ne preuzima odgovornost za tačnost i istinitost informacija prenetih iz spoljnih sadržaja odnosno drugih izvora, kao i za štetu koja eventualno iz toga, proistekne. Sve informacije objavljene u sekciji "Vesti" su namenjene u svrhu opšteg informisanja.\nIzvor: Vebsajt Blic, 11.01.2022.


Niko nije zaštićen: Biće proveren rad svih funkcionera SNS - Infobrif\nNiko nije zaštićen: Biće proveren rad svih funkcionera SNS\nObjavljeno 23.10.2018. u 11:09 poslednja izmena 23.10.2018. u 11:27\n„Svako od nas podnosi izveštaj i snosi odgovornost, bez toga se ne mogu postizati dobri rezultati. Pominje se već duže vreme ta smena, ali to ne znači da korespondira sa istinom“, naveo je on za Prvu.\n„To je jedna porodica i organizacija otvorena za nove ideje i ljude“, kaže Vučević.\nUpitan koji bi to funkcioneri mogli „ostati bez fotelje“, on navodi da su to svi oni koji imaju stavove različite od stavova stranke, koji dezavuišu rad predsednika svojim postupcima, koji svojim radom sa građanima i na terenu bacaju senku na ugled i politiku SNS.\n„Takođe, oni koji se, krijući se iza imena Aleksandra Vučića, ponašaju nekorektno prema svojim sugrađanima i misle da vode neku politiku koja ne ide u istom pravcu kao politika koju vodi vlada i predsednik“, kazao je on.\nOn smatra da su spekulacije u javnosti da će Tomislav Nikolić osnovati novu stranku potpuna neistina, te da je on bio na proslavi 10 godina od osnivanja SNS gde je dao jasne poruke i „dobio posebnu pažnju i zahvalnost od strane Aleksandra Vučića i svih ostalih“.\n„Imali smo moralnu i političku obavezu da to uradimo, ne mogu da prihvatim i objasnim da nisam reagovao na te izjave. Najčešće ne branimo ni Aleksandra Vučića, iako je to mišljenje da ga po difoltu branimo, on je uglavnom pod paljbom optužbi i mržnje sam“, zaključio je on.\nOptužuju SPC da nelegalno dograđuje crkvu na Rumiji, predstavnici države se ne oglašavaju\nDirektor KBC-a o stanju povređenog pevača


Prve mašine na obilaznici oko Užica do kraja godine: Gradnja saobraćajnice proglašena projektom od javnog značaja | MediaPortal.rs\nPrve mašine na obilaznici oko Užica do kraja godine: Gradnja saobraćajnice proglašena projektom od javnog značaja\nUžice - Nastavak aktivnosti vezano za izgradnju obilaznice oko Užica bila je tema još jednog sastanka održanog u Ministarstvu građevinarstva, saobraćaja i infrastrukture. Sastanku su pored predstavnika ministarstva i Grada Užica prisustvovali i predstavnici “Koridora Srbije” i “Puteva Srbije”.\n“Razgovaralo se o planskoj dokumentaciji, ali i finansijskoj konstrukciji za realizaciju ovog velikog i značajnog projekta za Grad Užice. Imajući u vidu da je pre dve nedelje na sednici Vlade obilaznica proglašena projektom od javnog značaja, obezbeđena su finansijska sredstva, ali će tek po izradi premera i predračuna radova biti poznata okvirna cifra za pregovore sa budućim izvođačem. Zbog toga su na naredni sastanak pozvani predstavnici Instituta za puteve i CIP-a”, kaže Nikola Maksimović direktor JP “Užice razvoj”, koji je prisustvovao sastanku.\nPo njegovim rečima, traže se i najbolji modaliteti za potpisivanje ugovora, pa će u narednim danima biti poznato da li će biti potpisan zajednički ugovor za obilaznice u Užicu, Požegi i Gornjem Milanovcu ili pojedinačno, ali je sigurno da je za privremenu dozvolu za početak radova najspremnije Užice gde su na komletnoj trasi rešeni svi imovinsko pravni odnosi.


Predsjednik Turske Redžep Tajip Erdoan (Recep Tayyip Erdogan) izjavio je u kako su regionalna i međunarodna saradnja od velike važnosti kad je riječ o borbi protiv terorizma, kao i da ne bi trebalo praviti razlike među terorističkim organizacijama.\nErdoan se obratio na 15. samitu Organizacije za ekonomsku saradnju (ECO). U obraćanju je kazao kako će "čišćenjem od terorističkih organizacija krvavih ruku PKK-a, YPG-a, FETO-a, ISIS-a, naša regija pronaći spokoj, stabilnost, a ekonomski napredak će se dinamizirati".\n- Od svih prijateljskih i bratskih zemalja tražim da viziju rješenja Turske Republike Sjeverni Kipar razmotre bez predrasuda - poručio je Erdoan.\nTurski predsjednik je u subotu doputovao u Turkmenistan s delegacijom kako bi prisustvovao sastanku ECO-a i održao niz bilateralnih sastanaka.\nErdoan danas prisustvuje samitu ECO-a, koji predvodi njegov turkmenski kolega Gurbanguly Berdimuhamedow. Očekuje se da će turski predsjednik održati i bilateralne sastanke s liderima nekih zemalja članica i predati Turkmenistanu mandat predsjedavanja organizacijom.\nU delegaciji Turske se nalaze brojni visoki zvaničnici, uključujući ministra vanjskih poslova Mevluta Džavusolua (Cavusoglua), ministra energetike i prirodnih resursa Fatiha Donmeza i ministra odbrane Hulusija Akara.


Novi BMW Serije 7 u koncept izdanju na sajmu u Minhenu\nAuto blog 16.06.2021\nOvogodišnji sajam automobila u Minhenu će se održati od 7. do 12. septembra, a po pisanju nekih medija BMW bi tamo trebalo da prikaže više novih serijskih i koncept vozila. Jedan od tih koncept vozila će navodno biti i najava za novu generaciju… »\nI tokom boravka u Ženevi, gde se danas sastao sa američkim predsednikom Džoom Bajdenom, Putin se vozio "aurusom". I tokom boravka u Ženevi, gde se danas sastao sa američkim predsednikom Džoom Bajdenom, Putin se vozio "aurusom". "Aurus Senat" je… »\nOpel preskače važan sajam automobila, predstavlja Astru mesec dana ranije\nPoznati nemački auto-brend saopštio je da neće učestvovati na ovogodišnjem salonu automobila u Minhenu, manifestaciji koja je nasledila međunarodni frankfurtski auto-sajam. Iako deluje kao iznenađenje da jedan važan nemački proizvođač… »\nOpel i druge marke iz Stellantis grupe neće izlagati na sajmu automobila u Minhenu\nAuto blog 15.06.2021\nKako je danas saopšteno, Opel neće učestvovati na septembarskom sajmu automobila u Minhenu. „Brendovi grupe Stellantis neće učestvovati na ovogodišnjem IAA sajmu u Minhenu“, potvrdio je portparol nedavno osnovane automobilske grupe za… »\nFoto: Printskrin/Naksi kamere U Centru grada ovog jutra bez gužvi. Na Autokomandi ovog jutra nema većih zadržavanja, iako je primetan veći broj vozila. Foto: Printskrin/Naksi kamere Na auto-putu bez čekanja, uprkos većem broju vozila. Foto… »\nNova pre 2 satajoš 68 povezanih\nVečernje novosti pre 1 satjoš 76 povezanih\nPolitika pre 30 minutajoš 28 povezanih\nSportski žurnal pre 2 satajoš 28 povezanih


Kuwait Airways isporučuje prva dva Airbusa A330neos\nPOČETNA » Airline News » Kuwait Airways isporučuje prva dva Airbusa A330neos\nKuvajt Airways, nacionalni avioprijevoznik Kuvajta, dobio je prva dva Airbus Avion A330neo. Ovi avioni su prvi od osam A330neosa koje je naručila aviokompanija. Prevoznik trenutno upravlja flotom od 15 aviona Airbus koji se sastoji od sedam A320ceos, tri A320neos i pet A330ceos.\nOvim događajem ujedno je i prva Airbusova isporuka A330-800. Širokotrupni avion nove generacije najnoviji je dodatak Airbusovoj liniji proizvoda, ističući strategiju kompanije da svojim klijentima i dalje nudi nenadmašnu ekonomičnost, povećanu operativnu efikasnost i vrhunsku udobnost putnika sa dokazanim platformama najnovije tehnologije. Zahvaljujući prilagođenom srednjem kapacitetu i izvrsnoj svestranosti dometa, A330neo se smatra idealnim avionom za rad kao dio oporavka nakon COVID-19.\nPredsjedavajući Kuwait Airways-a, kapetan Ali Mohammad Al-Dukhan izjavio je: „Kuwait Airways ponosan je na svoj kontinuirani odnos i saradnju s Airbusom u posljednje četiri decenije.\nIsporuka prva dva A330neosa još je jedna značajna prekretnica za Kuwait Airways dok napredujemo prema našim ciljevima i provedbi strategije razvoja flote “, rekao je Al-Dukhan. „Uvođenje A330neos u našu flotu koja se širi jača poziciju Kuwait Airways-a kao istaknute aviokompanije u regionalnom i globalnom vazduhoplovnom sektoru. Kako kontinuirano preispitujemo potrebe putnika za pružanjem izvrsnih usluga, kombinovanih sa udobnošću i sigurnošću tokom svakog leta, dolazak A330neos započinje novu fazu usluga koje pružamo našim putnicima, pored efikasnog i udobnog vazdušnog transporta usluge sa Kuwait Airways-om ”, dodao je Al-Dukhan.\nA330neo kompanije Kuwait Airways udobno će primiti 235 putnika, a sadrži 32 potpuno ravna kreveta u poslovnoj klasi i 203 prostrana sjedala u ekonomskoj klasi, dok nudi veliki prtljažni prostor koji može primiti izdašne putničke prtljage.\n„A330neo je pravi zrakoplov za Kuwait Airways u ovim izazovnim vremenima. Ovaj jedinstveni proizvod upečatljiv je s ambicijom Kuwait Airways-a da proširi svoju mrežu na najefikasniji i svestraniji način “, rekao je Christian Scherer, glavni komercijalni direktor Airbusa. „Sa svojim vazdušnim prostorom, najboljim u klasi u udobnosti kabine, avion će brzo postati miljenik putnika. Zahvaljujući visokom nivou zajedništva i troškovnim prednostima, A330neo će se lako i efikasno integrirati u trenutnu flotu A320, A330s i buduću flotu A350 kompanije Kuwait Airways ”.\nA330neo je pravi zrakoplov nove generacije, nadovezujući se na karakteristike popularnog A330 i tehnologiju iskorištavanja razvijenu za A350. Pokretan najnovijim motorima Rolls-Royce Trent 7000, a sadrži novo krilo sa povećanim rasponom i Sharklete nadahnute A350 XWB, A330neo pruža neviđenu efikasnost - sa 25% manjim sagorevanjem goriva po sedištu od konkurenata prethodne generacije. Opremljen kabinom vazdušnog prostora, A330neo nudi jedinstveno putničko iskustvo sa više ličnog prostora i najnovijom generacijom sistema za zabavu u letu i povezivosti.\nLufthansa učestvuje u otvaranju novog aerodroma u Berlinu s posebnim letom


Miloš Jovanović: Za korupciju minimum dve godine zatvora - NOVA portal\nPolitika Autor:Beta 23. Maj. 202014:15\nPokret "Metla 2020" biće krajnje represivan u borbi protiv korupcije ako dobije poverenje građana, doneće zakonske izmene po kojima neće moći da se izrekne kazna manja od dve godine zatvora za korupciju, izjavio je član predsedništva pokreta Miloš Jovanović.\nOn je u intervju za list Danas naveo da se “Metla 2020” zalaže i za uvođenje institucije agenta provokatora, koji će, kao ovlašćeno lice moći da ponudi mito raznim službenim licima ili službenicima javnog sektora kako bi se razoktrila korupcija.\n“Izmenama Кrivičnog Zakonika onemogućićemo da se za dela korupcije izriču kazne ispod zakonskog minimuma (od dve godine zatvora) kao što je to danas praksa”, kazao je Jovanović, koji je i predsednik Demokratske stranke Srbije (DSS).\nPrema njegovim rečima, partijska knjižica je u Srbiji postala “apsolutno najvažniji dokument”, pošto je “jača i od radne knjižice i od studenstskog indeksa”.\n“Ona vam omogućava da nađete posao ili da ga zadržite, ona vam omogućava da se obogatite, ona vam omogućava da, po potrebi, steknete i neku diplomu. Preduslov svakog boljitka je da se takva snaga stranaka razbije”, ocenio je Jovanović.\nOn je kazao da će se to učiniti promenom izbornog sistema, tako što će omogućiti građanima da biraju svoje predstavnike “ne samo po stranačkoj pripadnosti i ideologiji, već prvenstveno po imenu i prezimenu”.\n“Кada političari u Srbiji budu crpeli svoj legitimitet pođednako od sopstvenog imena koliko i od stranačke pripadnosti, ova strahovita snaga stranaka koja počiva na čvrstoj hijerarhiji i negativnoj selekciji će biti razbijena”, ocenio je lider DSS-a.\nКao novine, Jovanović je naveo i formiranje razvojne banke koja će pratiti politiku reindustrijalizacije Srbije “sa posebnim osvrtom na namensku industriju i industriju informacionih tehnologija”.\n“U poljoprivredi ćemo staviti akcenat na edukaciju poljoprivrednika, subvencije i stabilnost i predvidljivost otkupnih cena kroz intervenciju države. Četvrti prioritet se tiče debeogradizacije Srbije kroz mere delokalizacije i decentralizacije”, zaključio je Jovanović.\nizboriIzbori 2020Metla 2020.miloš jovanović


Maradona je na konferenciji međunarodne mreže "Škole za susret" u Rimu izrazio želju za mobilizacijom fudbalera koji bi pomogli "gladnoj deci u svetu".\n"Prvi obožavalac pape Franje sam ja... Zaista mu hvala za ljubav koju mi pruža", rekao je Maradona.\nPrva utakmica za mir u organizaciji te mreže odigrana je 1. septembra 2014. godine na stadionu Olimpiko u Rimu. Tada je Maradona igrao celu utakmicu iako ima zdravstvenih problema.\nMrežu "Škole za susret" osnovali su mladi u Buenos Ajresu i od početka imaju podršku argentinskog pape Maria Horhea Bergolja. U toj organizaciji je 400.000 javnih i privatnih škola iz celog sveta koje su međusobno povezane sportom, kulturom i tehnologijom.


Mladi na udaru mentalnih posledica pandemije - LookerWeekly.com magazin\nMladi na udaru mentalnih posledica pandemije\n· 01/06/2021 ·2 min read\nUstaljeno je mišljenje da se mladi nonšalantno ponašaju, jer su najmanje ugroženi, neretko se govori o tome kako su neodgovorni ili čak glavni krivci za širenje zaraze. Ipak, osećanja mladih i njihovo viđenje pandemije, kao i način na koji nastoje da se suoče sa kriznom situacijom ne razlikuje se mnogo od drugih starosnih grupa. I mladi ljudi brinu za zdravlje, osećaju stres, prezasićenost, nastoje da nađu način da se izbore sa neizvesnošću u pogledu posla ili obrazovanja.\nKada je reč o brizi za zdravlje, kod mladih je prisutan strah od zaražavanja i ishoda nepredvidljive bolesti. Stručnjaci procenjuju da mladi nisu zabrinuti za sebe, ali jesu za svoje najbližnje. Zbog prirode samog virusa i verovatnoće komplikacija kod starije uzrasne grupe, mladi strepe za svoje članove porodice.\nIako je online komunikacija bila zastupljena u životima mladih i pre pandemije, ovoj starosnoj grupi posebno nedostaje kontakt uživo. Dešavanja u „stvarnom“ životu, koja ne mogu biti zamenjena digitalnim. Online komunikacija predstavlja svojevrsan beg od realnosti, upotpunjuje slobodno vreme mladih, ali ne i u željenoj meri. Oni žele da se druže, putuju, da idu na koncerte, festivale, žurke, a pandemija je gotovo sve sfere društvenog života stavila na pauzu. I iz tih razloga dolazi do osećaja izolacije, usamljenosti i zarobljenosti.\nPored ograničenih kontakta, dodatni izvor frustracije za mlade predstavlja i nemogućnost upoznavanja novih ljudi, kako u pogledu novih projekata, tako i u pogledu pronalaženja partnera i ostvarivanja emotivne veze. Sve je na čekanju, uz rastuće nestrpljenje povratka u normalne tokove života.\nPandemija je u razne sfere života unela različite stresore i brige, njene posledice na mentalno zdravlje mladih su vidne, a dovode do osećaja usamljenosti, straha, neizvesnosti, ali i povećane mogućnosti za razvoj depresije. Iako je ranije preovladavalo mišljenje da se depresija ne može javiti kod dece, podaci govore da je samoubistvo drugi vodeći uzrok smrti među mladima uzrasta od 11 do 24 godine, a više od 90% pokušaja samoubistva mladih direktno se dovodi u vezu sa depresijom. Depresiju srećemo u 2% slučaja kod dece i 4% – 8% kod adolescenata. Stručnjaci iz oblasti mentalnog zdravlja smatraju da čak svaki peti adolescent iskusi depresivnu epizodu. Ovakvi zabrinjavajući podaci govore o potrebi da se pažnja usmeri na brigu o psihičkom zdravlju, a posebno u vreme pandemije virusom COVID-19, koja može predstavljati okidač za razvoj ovog oboljenja.\nNa nedavno održanoj online tribini Na kafi sa psihologom, Ana Perović, klinički psiholog razgovarala je sa Draganom Ilićem, psihologom i novinarom o uticaju virusa COVID-19 na mentalno zdravlje mladih. Online tribini prisustvovalo je više od 60 studenata, članova MET lokalne kancelarije AIESEC Srbija, koji su ovim povodom imali priliku da iz prve ruke čuju i dobiju odgovore od stručnog lica na pitanja koja ih tokom pandemije prate.\n„Kada je reč o depresiji, prevencija je od velikog značaja. Istraživanja ukazuju da što ranije prepoznamo unutrašnje promene i priznamo sebi da ne možemo sami da se nosimo, da nam razgovori sa prijateljima više ne mogu pomoći, te da se obratimo stručnom licu i zatražimo pomoć, veća je šansa za sprečavanje ili uspešno savladavanje depresije,“ poručila je Ana Perović, klinički psiholog.\nTribina, Na kafi sa psihologom, je realizovana u okviru nacionalne kampanje „NESALOMIVI,“ koju je pokrenula Hemofarm fondacija u saradnji sa Filozofskim fakultetom u Beogradu i uz podršku Ministarstva zdravlja Republike Srbije sa ciljem očuvanja mentalnog zdravlja, borbe protiv rastuće depresije i stigme koja prati obolele.\nUkoliko već niste, priključite se pokretu za borbu protiv depresije „NESALOMIVI“ na pokret@nesalomivi.rs. Kada smo zajedno, ništa nas ne može slomiti!\nSrećni uz klasičnu muziku\nŽivot ili novac?


Stara Planina Archives | Svet Nauke\nstara planina Archive\nU Srbiji je planirana gradnja 850 malih hidroelektrana na planinskim rekama, pretežno u zaštićenim područjima. Negativne posledice su nesagledive, upozoravaju naučnici, a obuhvataju uništenje biodiverziteta ne samo na Balkanu, već u celoj Evropi, a ugrožene su i lokalne zajednice. U toplom i čvrstom zagrljaju centralnog\t...Read More\nU Galeriji nauke i tehnike SANU, u četvrtak, 22. marta u 18 časova biće otvorena izložba „Tradicionalno arhitektonsko nasleđe u regionu Stare planine”, autorke dr Gorice Ljubenov. Izložba je planirano da traje od 22. marta do 11. aprila 2018. godine. Izložba „Tradicionalno arhitektonsko nasleđe\t...Read More


J. Pešić | 13. avg 2018.\nNa Platformi Saveta Evrope za zaštitu novinarstva i bezbednost novinara od petka se nalazi i 14 nerešenih slučajeva ubistava, kidnapovanja i nestanaka srpskih i albanskih novinara i medijskih radnika na Kosovu u periodu od 1998. do 2005. godine.\nSlučajeve je Platformi Saveta Evrope prijavila Evropska federacija novinara (EFJ), nakon što je Skupština ove federacije, 6. juna ove godine u Lisabonu, jednoglasno usvojila Rezoluciju o istragama ubistava novinara na Kosovu koju su podneli Udruženje novinara Srbije (UNS), Nezavisno udruženje novinara Srbije (NUNS), Sindikat novinara Srbije (SINOS) i Asocijacija novinara na Kosovu (AGK).\nNa Platformi se navodi je prošlo skoro 20 godina, a da još uvek „niko za počinjene zločine nije izveden pred lice pravde “.\n„U Rezoluciji o istragama ubistava novinara na Kosovu se poziva da se obnove napori da se istraže i da se pred lice pravde dovedu izvršioci za ubistva i kidnapovanja novinara, kao i da se obezbedi obeštećenje porodica“, navodi se na sajtu ove Platforme.\nPonovo radi sajt emisije „Slobodno srpski“\nMaja Zarić na 15. zasedanju nadzornog komiteta Saveta evrope za informaciono drustvo i medije\nKosovo Savet Evrope Ubistvo novinara\n← Svetlana Lukić za RSE: Da mogu, otišla bih u zatvor\nNovi urednik Kanala M Slobodan Radičević →


RFZO: Isplata za bolovanja i trudnice bez kašnjenja – Info Centar Juga\nRepublički fond za zdravstveno osiguranje (RFZO) saopštio je danas da nema kašnjenja u isplatama naknada zarade za vreme privremene sprečenosti za rad zbog bolesti ili komplikacije u vezi sa održavanjem trudnoće. Sve isplate naknada zarada trudnicama vrše se u zakonom propisanom roku ukoliko poslodavac dostavi kompletnu i urednu dokumentaciju, kao i da je zakonski rok za prenos novčanih sredstava 30 dana od dana kada je poslodavac dostavio urednu i kompletnu dokumentaciju.\nRFZO ističe da pravo na naknadu zarade za vreme porodiljskog odsustva nije pravo iz obaveznog zdravstvenog osiguranja i da je ono regulisano Zakonom o radu.\nKako je navedeno, pravo na naknadu zarade za vreme porodiljskog odsustva regulisano je Zakonom o finansijskoj podršci porodici sa decom.\n„Za isplatu naknade zarade za vreme porodiljskog odsustva nadležani su organi lokalne samouprave, a u Beogradu, Sekretarijat za socijalnu zaštitu koji vrši obračun naknade za porodiljsko odsustvo, a ne RFZO“, stoji u saopštenju.\nNa osnovu Zakona o zdravstvenom osiguranju zaposlena trudnica ima pravo na naknadu zarade ako je privremeno sprečena za rad zbog bolesti ili komplikacija u vezi sa održavanjem trudnoće, odnosno trudničko bolovanje.\nU slučaju privremene sprečenosti za rad zbog bolesti ili komplikacija u vezi sa održavanjem trudnoće, naknadu zarade za prvih 30 dana privremene sprečenosti za rad, isplaćuje poslodavac iz svojih sredstava u iznosu 100 odsto od osnova za naknadu zarade.\nU slučaju privremene sprečenosti za rad zbog bolesti ili komplikacija u vezi sa održavanjem trudnoće, počev od 31. dana privremene sprečenosti za rad, visina naknade zarade obezbeđuje se u iznosu od 100 odsto od osnova za naknadu zarade, s tim što se iz sredstava obaveznog zdravstveno osiguranja obezbeđuje iznos od 65 odsto od osnova za naknadu zarade, kao i iznos od 35 odsto od osnova za naknadu zarade iz sredstava budžeta Republike.\nTo znači da za vreme trudničkog bolovanja počev od 31. dana privremene sprečenosti za rad Republički fond vrši isplatu naknade zarade u visini od 100 odsto od osnova za naknadu zarade, navedeno je u saopštenju.\nCvetanović obišao gradilište kanalizacione mreže u Donjem Sinkovcu


Objavljeno u kategoriji Lifemagazin na 04.09.2019 12:39:00\nSarajevo: Međunarodni festival dokumentarnog filma AJB DOC\nSARAJEVO, (Patria) - Change ili promjena tema je drugog AJB DOC festivala, koji će se održati u Sarajevu od 20. do 24. septembra i na kojem će u tri programa, Takmičarskom, Last Minute Cinema i AJB Screening biti prikazana 23 dokumentarna filma.\nOrganizatori festivala su saopćili da su se na Drugi AJB DOC Film Festival odazvali autori iz cijelog svijeta i u festivalskoj bazi bilo je prijavljeno više od 400 filmova iz 21 zemlje. Odabrani su najbolji filmovi, i to 12 za takmičarsku, pet dugometražnih filmova za netakmičarsku selekciju Last Minute Cinema i šest za prateći program AJB Prikazuje.\nMeđunarodni žiri koji čini pet članova odabrat će najbolji film takmičarske selekcije Festivala i dodijeliti „AJB Main Award“, a svi takmičarski filmovi ulaze i u konkurenciju za nagradu programskog žirija Al Jazeere Balkans, koji dodjeljuje „AJB Program Award“. Svi filmovi prikazani na Festivalu u selekciji su i za „Nagradu publike“.\n„Sarajevo već postaje prepoznatljivo po festivalima, drago nam je da i AjB daje doprinose tome“, rekao je novinarima u Sarajevu direktor AJB Tarik Đođić.


Na zalihama dovoljno prehrambenih proizvoda - NTV Arena\nNa zalihama dovoljno prehrambenih proizvoda\nU veleprodajnim i maloprodajnim trgovinskim objektima u Republici Srpskoj ima dovoljno prehrambene robe, a u firmama u domaćoj prehrambenoj industriji na stanju je dovoljno zaliha, pa nema potrebe za bilo kakvim strahom da će doći do nestašice, saopšteno je iz Ministarstva poljoprivrede, šumarstva i vodoprivrede Srpske.\nIz Ministarstva navode da svakodnevno prate stanje zaliha robe u prehrambenoj industriji Srpske, te napominju da se, paralelno s tim, proizvodnja primarnih poljoprivrednih proizvoda u Srpskoj odvija nesmetano.\n“U zalihama koje ima naš prehrambeni sektor ima dovoljno količina zamrznutog mesa, sirovina i gotovih proizvoda od mesa, brašna i pšenice, prerađenog voća i povrća, kao i mlijeka i mliječnih proizvoda”, dodaje se u saopštenju.\nPrema podacima iz poljoprivrednih apoteka, povećana je potražnja za repromaterijalom za sjetvu, pa se očekuje povećanje sjetvenih površina u predstojećoj proljetnoj sjetvi, što će obezbijediti i više hrane na tržištu.\n“Povećanoj tražnji repromaterijala za proljetnu sjetvu svakako doprinosi i redovna isplata podsticaja, a podsjećamo da je isplata svih obaveza iz prethodne godine obavljena u rekordnom roku, kako bi se poljoprivrednici na vrijeme mogli pripremiti za proljetnu sjetvu”, ističe se u saopštenju.\nIz Ministarstva poljoprivrede, šumarstva i vodoprivrede Srpske naglašavaju da će isplata podsticaja biti nastavljena nesmetano i u narednom periodu.\nTags: ministarstvo poljoprivrede, rs, zemlja\nZajednice etažnih vlasnika da se jave za dezinfekciju zgrada


Bojan Rađenović: Nema opuštanja, želimo pobedu – ASinfo Portal\nRukometaši Borac M:tela napravili su veliki korak ka plasmanu u četvrtfinale Čelendž kupa, ali jedan od najboljih igrača u “crveno-plavom” timu ističe da nema opuštanja pred subotnji revanš meč sa Šviesom u banjalučkom “Boriku” (20 časova).\nBanjalučani su u subotu u Litvaniji slavili 29:16, a Rađenović je trijumfu doprinio sa četiri gola.\n“Nadao sam se pobedi i rezultatu koji će nam doneti olakšanje u revanš utakmici, ali iskreno, nisam očekivao ovako ubedljiv trijumf. Mislim da ovaj rezultat nije pravi odraz snaga na terenu, tako da treba biti oprezan pred revanš. Neće biti opuštanja, posebno pred našim navijačima, pred kojima želimo da odigramo dobro”, rekao je Rađenović.\nZa razliku od pripreme za prvu utakmicu, kada su analizirali rivala preko video-snimaka, ekipa trenera Mirka Mikića sada zna više o ekipi Šviese.\n“Istina, sada znamo više o njima i to nam pomaže da se fokusiramo na neke stvari kako bismo još bolje odigrali. Moramo malo da popravimo celokupnu sliku. Cela ekipa je odigrala vrhunsku odbranu u Viljnusu, golman Bojan Ljubišić je bio fantastičan (upisao 18 odbrana, od čega su bila tri sedmerca), bilo je grešaka u napadu, ali smo ih ispravljali dobrom odbranom”, dodao je Rađenović.\nIako je u prvoj utakmici napravljena značajna razlika, u banjalučkom timu ne razmišljaju o četvrtfinalu i potencijalnim protivnicima. Jedini klub koji se do sada plasirao u četvrtfinale je Diken, koji je u dvomeču bio bolji od Berhema (28:24, 28:26), dok još sedam timova treba da obezbijedi prolaz dalje.\n“Još je rano da razmišljamo o četvrtfinalu ili nekoj narednoj fazi takmičenja. Idemo korak po korak, naredna utakmica nam je veoma bitna i sada smo na nju fokusirani. Pozvao bih navijače da dođu u što većem broju i da zajedno proslavimo prolaz među osam najboljih ekipa u Čelendž kupu”, istakao je Rađenović.\nOno što raduje sve u Borcu jeste mnogo bolji zdravstveni bilten nego prethodnih sedmica.\n“Prošle sedmice smo bili poljuljani zbog zdravstvenih problema. Neke igrače je mučila prehlada, neke povrede, Ljubišić nije trenirao, ja sam imao problema s kolenom, ali sada je sve dobro, nema bola… Zahvalio bih Zavodu za fizikalnu medicinu i rehabilitaciju ‘Dr Miroslav Zotović’, posebno Ljiljani Tatić i njenom timu, što su uspeli da me oporave za sedam dana”, rekao je rukometaš Borca.\nU Banjaluci kao kod kuće\nBojan Rađenović je u julu prošle godine stigao u Borac M:tel, a ranije je nastupao za mađarski klub Čurgo, te Sintelon i Spartak u Srbiji.\n“Od svih klubova u kojima sam igrao, najbrže sam prihvaćen u Borcu. Momci su fantastični, odmah se osetilo da će to biti lepa priča. Već posle nedelju dana sam se osećao kao da sam u Banjaluci nekoliko sezona”, rekao je Rađenović.\n33.000 KM Rukometni klub Borac M:tel košta dvomeč sa Šviesom\nOvo će navijače Junajteda zaboleti više od poraza!\nMoćni Vučević “počupao obrvu” Dejvisu, ne pomaže ni Bobi! Lebron u nevolji…


Atletika - Ana Dragojević, vicešampionka Vojvodine u krosu\nNapisano u kategoriji Atletika, 16 aprila, 2018\nU organizaciji Atletskog saveza Vojvodine u Zrenjaninu je u nedelju, 15.aprila održano prvenstvo Vojvodine u krosu za sve kategorije u okviru koga je održan i “Kros Proletera”, koji je organizovao AK “Proleter”, Zrenjanin.\nAK “Panonija” je sa trenerom Sašom Stojilovićem nastupio sa devet atletičara. U kategoriji mlađih pionirki u trci na 1.000m, Ana Dragojević je osvojila srebrnu medalju, dok je Anđela Kićović na cilj stigla deveta.\nKatarina Njari je ovaj put zauzela četvrto mesto u konkurenciji starijih pionirki na 1.500m. Uspešni su bili i takmičari u kategoriji atletskih školica na “Kros Proletera”, gde je Hana Jaramaz osvojila srebro u trci na 300m. Zapažen nastup su imali i Vladimir i Valentina Mirkov, Ena Šolaja, Ana Babić i najmlađi Novak Magda, koji su dobili diplome plasmanom u prvih deset.


Žiri je radio u sastavu: dr Zoran Đerić, dr Dragana V.Todoreskov i Biljana Puškar, a odluku da od svih nominovanih pesama ova prestižna nagrada pripadne pesmi „Puna tišina“ i pesniku Bakoviću, obrazložio je Zoran Đerić, predsednik komisije.\n„Blagoje Baković je pesnik tradicionalnije orijentacije, poetički veoma blizak onome po čemu je ova nagrada sprecifične, pesništvu Laze Kostića i traganju za neobičnim smislovima, igrom reči, rimama, a istovremeno mu je poezija posvećena i ljubavnoj tematici, što je i bio osnovni razlog da se ova pesma uvrsti u najuži izbor i na kraju nagradi ovom izuzetno značajnom nagradom, nagradom za najbolju ljubavnu pesmu“.\nDr Zoran Đerić, ocenjujući ovogodišnju produkciju ljubavnih pesama je ocenio pozitivno i rekao da je bilo odličnih ljubavnih pesama i žiri nije imao lak zadatak da izdvoji najbolje.\n„Jako dobre pesme su ove godine objavili Radmila Lazić – "Kako je tamo?", Dragan Jovanović Danilov – "Plivam kad me gledaš", i Jelena Lengold – "U svakoj drugoj situaciji". Imali smo četiri različita primera kako se ljubavna tematika i danas može pisati a da ne bude patetična i banalna. Ljubavna tema još uvek nije iscrpljena i daje i savremenim pesnicima velike mogućnosti za izražavanje“, rekao je Đerić.\nBožana Stojković, je u ime organizatora, najavila da je dodela književne nagrade „Lenkin prsten“ zakazana za 14. novembar, u Malom pozorištu. Kako je najavljeno, u svečanom programu učestvovaće Hor RTS-a i glumac Vojin Ćetković. Ovogodišnja svečanost dodele nagrade odvijaće se tri dana, od 13. do 15. novembra. Za 13. novembar zakazan je nastup 16 mladih talentovanih pesnika iz srbobranskih škola čiji su radovi objavljeni u zborniku „100 mladih talenata“, dok za 15. novembar grupa za scensko kazivanje „Med i žaoka“ priprema program posvećen poeziji Matije Bećkovića, prvog dobitnika „Lenkinog prstena“.\nNagrada „Lenkin prsten“ je književna nagrada koju je ustanovio Dom kulture u Srbobranu 2006. godine u čast Lenke Dunđerski. Ova nagrada se, prema pravilniku dodeljuje za „najbolju ljubavnu pesmu napisanu na srpskom jeziku, prvi put objavljenu u periodu između dve nagrade“. Dodeljuje se svake godine u novembru mesecu, a njenim dobitnicima se, osim novčanog iznosa, uručuju plaketa i prsten od belog zlata.\nSvi dobitnici nagrade „Lenkin prsten“\n2006. godina - Matija Bećković, nagrada mu je 25. novembra 2006. godine dodeljena za pesmu „Parusija za Veru Pavladoljsku“.\n2007. godina - Vojislav Karanović, za pesmu „Tuneli“.\n2008. godina - Aleksandar Lukić, za pesmu „Nestalne uobrazilje - Rusalje“ iz ciklusa „Nemušti jezik“.\n2009. godina - Blagoje Svrkota, za pesmu „Sedam malih pesama“ iz zbirke Putovanje u Misir.\n2010. godina - Đorđe Nikolić, za pesmu „Fruška gora“.\n2011. godina - Đorđe Kuburić, za pesmu „Ukinula je sve naše pesme“.\n2012. godina - Pero Zubac, za pesmu „Odbrana sećanja“\n2013. godina - Saša Radojčić, za pesmu „Na ostrvima bližnjim“.\n2014. godina - Blagoje Baković, za pesmu „Puna tišina“.


Vesti online / Vesti / Srbija / Dijani Vukomanović ministarstvo prosvete?\nDijana Vukomanović jedan od tri ministra iz SPS\nList navodi da bi ukoliko bi predsednik SPS Ivica Dačić dobio mesto prvog potpredsednika vlade i Ministarstvo spoljnih poslova, drugi potpredsednik bila potpredsednica Srpske napredne stranke Zorana Mihajlović. Ukoliko socijalisti budu imali tri resora, Aleksandar Antić će ostati ministar saobraćaja.\nSpekuliše se da bi sadašnji ministar spoljne i unutrašnje trgovine Rasim Ljajić mogao da bude ministar rada i socijalne politike, a da bi Ministarstvo energetike (u slučaju da Zorana Mihajlović bude potpredsednica vlade) vodila Kori Udovički.\nKako dodaje "Danas", Vanji Udovičiću bi ostalo Ministarstvo sporta i omladine, Ivanu Tasovcu Ministarstvo kulture i informisanja, a Igoru Miroviću privreda. Ministarstvo pravde ostalo bi Nikoli Selakoviću ili bi na to mesto došao predsednik Republičke izborne komisije Dejan Đurđević.\nNovi ministar unutrašnjih poslova mogao bi da bude potpredsednik Srpske napredne stranke Nebojša Stefanović, dok bi Ministarstvo poljoprivrede moglo da pripadne dosadašnjem sekretaru u ovom ministarstvu Danilu Goluboviću.\nS obzirom na to da nema saglasnosti oko predloga naprednjaka da se predsednici parlamenta "rotiraju" svake godine, SNS će predložiti svog kandidata za predsednika Narodne skupštine, ali i najmanje dvoje potpredsednika. Potpredsednike će imati i koalicija SPS-PUPS-JS, Demokratska stranka (Gordana Čomić) i Nova demokratska stranka.\nU SNS-u tvrde da imena kandidata za ova mesta još nisu utvrdili, osim što je Zoran Babić izabran za šefa poslaničke grupe, a Maja Gojković za njegovu zamenicu. Najozbiljniji kandidati za predsednika parlamenta su Babić, Jadranka Joksimović i Goran Knežević, dok bi jedan od potpredsednika mogao da bude Veroljub Arsić.\nAko dobije više resora, SPS će poziciju potpredsednika skupštine ustupiti PUPS-u.\nPonedeljak 21.04.2014. 10:52\nova spodoba je oličenje ljudske gluposti,,, osoba koja je u stanju ceo dan da priča a da ne kaže ama baš ništa.... idealna "osoba" za prosvetu u srbiji....\nPonedeljak 21.04.2014. 10:59\nSve isti ljudi koji vec decenijama vrse neke funkcije u Srbiji a kako se Srbija ekonomski provela videli smo svi.Treslo se brdo a rodio Komarac sve po istom sistemu sa drugim imenima.Promene znace da 600-hiljada ljudi ne mogu da rade u drzavnoj administraciji.Ali to su sve potencijalni biraci koji odlucuju na sledecim izborima .Pa da sada vidim kako ce onaj populista Vucic da resi taj problem ako ima hrabrosti.\nPonedeljak 21.04.2014. 11:32\nPravit će Vučić jedno dnevne vlade jer više nema para a okružen je ljudima kao da svi čekaju svoje mjesto u CZ.